Koalicija na čelu sa SAD potvrdila da je ubijen vrhovni verski vođa IDIL-a\n20. juni/lipanj, 2017.\nKoalicija potvrdila da je Binali ubijen u nedavnom vazdušnom napadu u Siriji\nKoalicija predvođena Sjedinjenim Američkim Državama koja se bori protiv takozvane Islamske države Iraka i Levanta (IDIL) potvrdila je da je samoproglašeni vrhovni klerik iz militantne grupe IDIL ubijen u nedavnom vazdušnom napadu u Siriji.\n„Koalicione snage ubile su Turkija Binalija, samoproklamovanog ’Velikog muftiju’, odnosno glavnog sveštenika IDIL-a u vazdušnom napadu 31. maja u Majadenu, u Siriji“, navodi se u saopštenju koalicije od 20. juna.\nAktivisti i pristalice IDIL-a izvestili su o Binalijevoj smrti u to vreme, ali sve do ove izjave nije bilo zvanične potvrde te informacije.\nBinali je bio jedan od najvidljivijih propovednika IDIL-a i redovno se pojavljivao u propagandnim video zapisima.\nNavodno je pisao religiozna opravdanja za porobljavanje stotina žena iz iračke manjine Jazida i pomogao uspostavljanju podružnice IDIL-a u Libiji.\nBinali je u saopštenju koalicije opisan kao "bliski poverenik" lidera IDIL-a Abu Bakra al-Bagdadija, kao i da je "imao centralnu ulogu u regrutovanju stranaca u redove IDIL-a i provociranja terorističkih napada širom sveta". Bio je pod američkim sankcijama zbog pomaganja u regrutovanju militanata IDIL-a.


Metamorfosi-za preobražaj u vašem kupatilu - Moj Enterijer – Kupatila, Nameštaj, Kuhinje, Garniture...\nAmbicija za inovacije, pažljivo istraživanje materijala i razvoj inovativnih proizvodnih procesa omogućili su kompaniji ARTELINEA da stvori niz kolekcija koje odražavaju novi standard estetike.\nFunkcionalni, ali i pametni i dekorativni proizvodi biće novi protagonisti savremenih domova. Ovi proizvodi se kreiraju zahvaljujući upotrebi novih kombinacija materijala gde je glavni protagonist uvek staklo.\nNiz raznovrsnih i funkcionalnih kabina karakterističnih po upotrebi nekoliko materijala kao što su, staklo, ogledalo, dekorativni porcelan i štampa.\nPrateći sadašnju orijentaciju u traženju starih linija i oblika dobijena je kolekcija T-60 linearna i glatku, a ujedno i funkcionalna u svojoj jednostavnosti. Spoj prividno esencijalnih materijala kao što su staklo i metal daju karakter kolekciji i izražajnost.\nInovativan proizvodni proces, rezultat istraživanja kompanije, koji stvara visoki dekorativni vrh dostupan u 3 različite boje za kompozicije sa visokim emocionalnim uticajem.\nŠirok asortiman zidnih ormara dostupan je u nekoliko veličina i može se koristiti kao podna skladišna jedinica velikog kapaciteta. Ovi zidni ormari se odlikuju sjajnim aluminijskim okvirom vrata sa otvorom od 180 ° gde staklo može biti ekstra providno, bronzano ili s dim efektom (dostupni su i polirani ili mat završni premazi). Passepartout, zahvaljujući svojoj geometrijskoj jednostavnosti, dobar je izbor za sve serije "Metamorfosi".\nOvo je kolekcija ukrasnih ogledala sa osvetljenjem u nekoliko oblika i veličina. Ova ogledala pokazuju poseban dizajn koji je postignut zahvaljujući inovativnom procesu laserskog graviranja koji omogućava da se ukloni srebrna ploča ogledala.\nMetalni okvir u bronzo ili peltro završnici daje ovoj kolekciji ogledala važan estetski i dekorativni uticaj, posebno za ogledala velikih veličina. Mogućnost da se ova ogledala završe osvetljenjem zahvaljujući geometrijskim pozadinama koje definišu crtež čine ove ogledala funkcionalnim i pogodnim za nekoliko korišćenja kako u privatnim tako iu javnim prostorima.\nTri različita motiva u dve varijante zidnih obloga stvaraju kolekciju stakla i papira. Ideja je da se koristi isti motiv za zidnu oblogu, za vrhove i za vrata ormara kako bi se obezbedio kontinuitet predloženog rešenja.\nPROČITAJTE SLEDEĆI TEKST: La Bohème za kupatilo


Godišnji izvještaj o radu Ombudsmana za djecu RS za 2011. godinu jednoglasno usvojen, 04.04.2012.\nNarodna skupština Republike Srpske jednoglasno je usvojila Godišnji izvještaj o radu institucije Ombudsmana za djecu za 2011. godinu.\nIzvještajem je, između ostalog, istaknuto da je veliko povećanje broja žalbi (za 80% u odnosu na prethodnu godinu) posljedica sve veće vidljvosti i prepoznavanja Institucije u zaštiti prava djeteta, ali i veće spremnosti i otvorenosti vladinog i nevladinog sektora da se o brojnim pitanjima ostvarivanja i zaštite prava djeteta otvoreno govori.\nOsnovni problem je, a što bi trebala biti prednost, što je veliki broj subjekata zaštite koji imaju i obavezu i odgovornost osigurati najbolji interes za svako dijete, ali među njima nema potrebne komunikacije ni koordinisane saradnje.\nProticanje vremena u zaštiti prava djeteta, često je posljedica prebacivanja odgovornosti sa jedne institucije na drugu, čime se ne rješava problem, već ostavlja prostor za nastajanje još težih posljedica za rast i razvoj djeteta.\nNajveći broj žalbi ukazuje na zanemarivanje djece i nasilje nad njima, zbog čega se mora donijeti protokol koji će definisati postupanje institucija i učiniti ih odgovornim u svim slučajevima nasilja, zlostavljanja i zanemarivanja djece.


Radosavljević: Albanci nikada neće priznati da je akcija u Račku bila perfektno izvedena\nJanuar 15, 2022 12:38\n"To je bio jedan od najvećih njihovih poraza. Policija je legitimno sprovela akciju koja je bila pripremana danima, od izviđanja terena, prikupljanja obaveštenja ko se tu nalazi, koje su im snage. Saznali smo da u selu nema civila, svi su oni su otišli, jer su očekivali da ćemo mi sprovesti akciju, samo nisu znali kada", rekao je Radosavljević za Kosovo onlajn.\n"Mi smo došli kroz njihovu teritoriju, sa strane sa koje nisu mogli da nas očekuju. Naravno, tu su likvidirani svi teroristi koji su bili, jedan deo se sigurno izvukao i otišao prema njihovom štabu u selu Petrovo. Tu im je bio glavni štab", naveo je Radosavljević govoreći o toj akciji.\n"Međutim, njima je u međuvremenu stiglo pojačanje iz tog sela Petrovo. Pucali su na ekipu za uviđaj, tako da nije bilo moguće da se uviđaj izvrši. U toku noći došla je četa posebnih jedinica srpske policije iz Uroševca, koja je trebalo da obezbedi lice mesta da bi se sutradan izvršio uviđaj. Oni su se povukli u toku večeri, i u toku noći je Voker sa teroristima ušao, doneli su tela koja su bila ko zna gde likvidirana, i bacili su ih u čuvenu jarugu koju su posle prikazivali na televiziji. Drugi dan smo ponovo ušli u Račak i znali smo da su ih prebacili u džamiju. Došli smo do tela i odneli ih na sudsku medicinu u Prištini", ispričao je Radosavljević.\n"Ona je to kasnije u svojoj knjizi demantovala i napisala da je to uradila pod pritiskom", dodao je Radosavljević.\n"Tog drugog dana nam je poginuo jedan momak, Miro Mjekić. Imali smo dvojicu lakše ranjenih. Posle toga se u principu sve zna, došlo je do bombardovanja bez odluke Saveta bezbednosti UN", naveo je Radosavljević.\n"Čak su i selo Račak nazvali Vokerovo selo. Naravno, oni nikada neće priznati da je to bila perfektno izvedena akcija Operativno-poternih grupa", zaključio je Radosavljević.


Koncert zagrebačkog kvarteta u Skupštini Beograda - Kultura - Dnevni list Danas\nPočetna » Kultura » Koncert zagrebačkog kvarteta u Skupštini Beograda\nHrvatski mediji su posebnu pažnju posvetili koncertu Zagrebačkog kvarteta u Beogradu u čast predsedavanja Hrvatske Evropskom unijom.\n0Piše: Beta 20. januara 2020. 23.56\nNa koncertu Zagrebačkog kvarteta u svečanoj dvorani Skupštine Beograda bili su šef Delegacije EU u Srbiji Sem Fabrci, zvaničnici Ministarstva za evropske intergracije Srbije, poslanici i mnoge druge zvanice.\nO ciljevima hrvatskog predsedavanja govorila je opunomoćena i privremena otpravnica poslova Ambasade Hrvatske u Beogradu, Maja Bogdan, a u ime Ministarstva za evropske integracije Srbije savetnik ministra, Jugoslav Milačić.\nBogdan je istakla da Hrvatska u predsedavanju EU sledi prioritete koja se mogu opisati kao „Evropa koja se razvija“, „Evropa koja povezuje ekonomski, energetski i infrastrukturno“, „Evropa koja štiti“ i „Evropa koja ima uticaj“, prenela je iz Beograda agencija Hina.\nSavetnik ministra za evropske intergracije, Jugoslav Milačić izrazio je nadu da će Hrvatska tokom svog predsedanja „uspeti da zadrži kredibilnu politiku proširenja Evropske unije“ i da će u tom kontekstu „dati svoj doprinos dinamici proširenja“.\nKoncert zagrebačkih muzičara u svečanoj dvorani Skupštine Beograda organizovala je Ambasada Hrvatske u Srbiji, uz pomoć Ministarstva kulture Hrvatske.\nZagrebački muzičari su povodom početka hrvatskog predsedavanja Savetom EU u nedelju održali koncert pred oko 1.000 ljudi u sinagogi u Subotici, gde su svirali dela Marka Ružđaka, Ludviga Van Betovena i Dmitrija Šostakoviča.\nSkupština grada Beograda, Zagrebački kvartet\nMogerini u Skupštini uz skandiranje poslanika SRS


COPRES BusinessEurope o planovima za izlazak iz krize | Unija Poslodavaca Srbije\nDrugi ovogodišnji sastanak COPRES BusinessEurope-a, kojeg čine predsednici organizacija članica, usled ograničenja zbog pandemije Covid-19, održan je virtuelno 4. juna 2021. godine.\nSlovenačko predsedavanje EU-om počinje 1. jula 2021. pa je domaćin sastanka bilo Udruženje poslodavaca Slovenije. Sastanak je započeo konsultacijama sa slovenačkim Premijerom, Janezom Janšom, koji je na sastanku istakao 4 prioritetne teme na koje će se EU fokusirati tokom narednih 6 meseci:\notporna EU koja uživa poverenje građana,\nekonomski oporavak zasnovan na digitalnoj i zelenoj tranziciji,\nEU zasnovana na vladavini prava i evropskom načinu života\nbezbedna EU i pouzdan partner na evropskom i svetskom nivou\nUniju poslodavaca Srbije na sastanku je predstavljao direktor Srđan Drobnjaković, koji je pohvalio napore Vlade Republike Srbije da fiskalnim merama i podsticajima ublaži recesiju.\nVlada Republike Srbije je nastavila da sprovodi programe koji se bave strukturnim slabostima, povećavaju efikasnost javnog sektora i uklanjaju uska grla u rastu privatnog sektora, uz održavanje makroekonomske stabilnosti. Učesnike sastanka je upoznao sa situacijom u Srbiji, istakavši da se veliki program fiskalnih podsticaja sastojao od odlaganja poreza, povećanih rashoda i garancija Kako je najveći deo paketa dodeljen preduzećima, izbegnuto je veliko smanjenje nezaposlenosti. Prema Anketi o radnoj snazi stopa nezaposlenosti u trećem kvartalu 2020.godine, bila je 9%, niža nego 2019.\nNaglasio je da će važan aspekt biti uvođenje programa „zelenog rasta“ i napora za ekonomski oporavak nakon COVID-19, istovremeno odgovarajući na izazove koji uključuju smanjenje broja stanovnika, nedostatak radne snage i klimatske promene. Nastavak rasta Srbije presudno će zavisiti od tempa procesa pristupanja Evropskoj uniji.\nTokom sastanka održane su i konsultacije sa Izvršnim potpredsednikom Evropske komisije, Valdisom Dobrovskisom, najvažnijim sagovornikom predstavnika biznisa. Konsultacije su se ticale planova Komisije za izlazak iz krize i sagledavanja globalne agende, iz perspektive saradnje sa Kinom i posledica Bregzita. U fokusu dijaloga su bila i očekivanja poslodavaca da Komisija u kreiranju pravnih okvira koji se tiču korporativnog upravljanja, održivih finansija, emisije ugljen-dioksida i drugih važnih pitanja ne stavi u drugi plan razvoj privrede i prosperitet preduzeća. U tom cilju članovi BusinessEurope-a su podvukli da je neophodno da se ekonomska agenda jasno definiše na nivou cele EU i da trgovinska politika treba da bude i ambiciozna i koherentna.\nNaredni sastanak COPRES-a je planiran za kraj novembra kada će domaćin biti Francuska koja preuzima predsedavanje EU-om od Slovenije od 1. januara 2022. godine.\nUnija poslodavaca Srbije je pridruženi član BusinessEurope od 2011. godine, uprkos činjenici da Republika Srbija nije članica Evropske Unije. Utoliko jačanje odnosa sa BusinessEurope predstavlja važnu kariku u povezivanju sa EU tekovinama i jačanju kolegijalnih veza sa poslodavcima iz čitave Evrope.


Potpredsednik Vlade Republike Srbije i ministar unutrašnjih poslova dr Nebojša Stefanović i ministar unutrašnjih poslova Republike Bugarske Mladen Marinov potpisali su danas u Beogradu Sporazum o saradnji u oblasti vanrednih situacija, koji će doprineti efikasnijem i bržem reagovanju u slučaju elementarnih nepogoda, posebno u pograničnim oblastima.\n„Sporazum koji smo potpisali garancija je da ćemo pojačati naše napore i brzinu reagovanja u vanrednim situacijama, posebno u pograničnoj regiji. Investiranjem u naše profesionalce i jačanjem naših međusobnih veza omogućićemo da reagovanje u slučaju elementarnih nepogoda bude pravovremeno i brzo u interesu građana i Srbije i Bugarske“, rekao je Stefanović nakon potpisivanja Sporazuma.\nStefanović je istakao da je saradnja ministarstava unutrašnjih poslova dve države na visokom nivou i dodao da je sa bugarskim kolegom razgovarao o njenom unapređenju u oblasti borbe protiv organizovanog kriminala i korupcije, iregularnih migracija, kao i terorizma.\n„Za nas je značajna kontinuirana borba protiv organizovanog kriminala zbog čega je izuzetno važno da pojačamo saradnju i komunikaciju naših profesionalaca iz redova policije“, rekao je Stefanović.\nSrpski ministar policije je dodao da je sa Marinovim dogovorio i bližu komunikaciju pripadnika kriminalističkih policija dve zemlјe, koji će kroz razmenu informacija i iskustava omogućiti da policije dve države budu uvek korak ispred kriminalca.\nPoseban akcenat tokom sastanka dva ministra bio je na borbi protiv narkotrafikinga, a ministar Stefanović posebno je istakao neophodnost saradnje u suprotstavlјanju trgovini sintetičkim drogama.\n„Naš zadatak je da jačom saradnjom i većim angažovanjem policije omogućimo da zaplene budu još intenzivnije i da ne postoji nijedan kriminalac u Bugarskoj i Srbiji koji može da kaže da je siguran i bezbedan dok policija radi svoj posao“, naglasio je ministar Stefanović.\nGovoreći o borbi protiv iregularnih migracija i trgovine lјudima, Stefanović je ukazao da je saradnja graničnih policija dve zemlјe dobra i da predstavlјa primer kako ona u budućnosti treba da izgleda.\nPotpredsednik Vlade Republike Srbije zahvalio se na podršci koju Bugarska pruža Srbiji na putu evropskih integracija i ocenio da iskustva te zemlјe, posebno u oblasti Poglavlјa 24, mogu biti od pomoći Srbiji.\nMinistar unutrašnjih poslova Bugarske Mladen Marinov naglasio je da Bugarska i njen premijer Bojko Borisov pružaju punu podršku Srbiji na putu ka Evropskoj uniji.\nMarinov je ocenio da je danas potpisani Sporazum o saradnji u oblasti vanrednih situacija važan za zaštitu građana Bugarske i Srbije i da predstavlјa značajan korak u jačanju odnosa dve zemlјe.\nBugarski ministar je ukazao da njihova zemlјa ima jako dobru saradnju sa Srbijom na polјu bezbednosti i dodao da u rešavanje problema iregularnih migracija, koje su veliki problem za Evropsku uniju, svakako treba uklјučiti i zemlјe koje nisu njene članice.\nBugarski ministar je ocenio da u narednom periodu treba razvijati saradnju dve zemlјe i u pogledu olakšavanja i bržeg tranzita teretnih vozila koja iz Turske, preko Bugarske, idu u Srbiju.


Turski ekspert: Put ka rešenju u Siriji ne vodi kroz Vašington, već kroz Damask - Sputnjik Srbija\nTurski ekspert: Put ka rešenju u Siriji ne vodi kroz Vašington, već kroz Damask\n19:38 11.11.2019 Preuzmite kraći link\nPredsednici Turske i SAD, Tajip Erdogan i Donald Tramp, potvrdili su, u telefonskom razgovoru, da će se sresti u Vašingtonu 13. novembra. Kakva su očekivanja od ove posete za Sputnjik komentariše turski ekspert Mehmet Ali Guler.\nTurske vlasti su ranije imale sumnje u to da li je takav sastanak potreban zbog akcija koje je Vašington sprovodio u vezi sa Turskom. Ali Guler, turski novinar i autor brojnih knjiga o Bliskom istoku, za Sputnjik kaže da je teško reći kakav može biti rezultat Erdoganove posete Americi.\n„Stvar je u tome što Ankara mora da razume da put ka rešavanju pitanja Sirije, koji odgovara interesima Turske, ne ide kroz Vašington, već kroz Damask. Međutim, ako govorimo o očekivanjima Erdoganove administracije povodom tog susreta, onda se tu uglavnom radi o ukidanju odluke o uvođenju sankcija protiv brojnih turskih zvaničnika i o sprovođenju dogovora predviđenih tursko-američkim sporazumom“, rekao je Guler.\nUz ocenu da su interesi Turske direktno vezani za teritorijalni integritet i političko jedinstvo Sirije, Guler je dodao: „Upravo zbog toga je potrebno da Ankara sarađuje sa Damaskom. Kada je postalo jasno da Asad ostaje na vlasti, uprava Partije pravde i razvoja je postavila zadatak da se na severu Sirije uspostavi koridor za Sirijsku slobodnu armiju umesto za kurdsku Partiju demokratskog saveza. Iako je mnogo lakše rešiti pitanje suprotstavljanja uspostavljanju koridora za Partiju demokratskog saveza dogovarajući se s Damaskom, Ankara i dalje u tom pitanju sarađuje sa Sirijskom slobodnom armijom“.\nTurski vojnici na severu Sirije\nPo Gulerovom mišljenju, time što je potpisala sporazum o severu Sirije i sa SAD i sa Rusijom, Turska nastoji da stvori prostor za manevrisanje.\n„Kao što je i poznato, u početku je Ankara potpisala sporazum sa SAD o prekidu vatre na 120 sati, zatim je potpisan memorandum sa Rusijom o prekidu operacija na 150 sati. Na kraju, umesto planirane zone bezbednosti dugačke 480 km, ona je uspela da formira zonu od svega 120 kilometara. U oblast od 360 kilometara, koja se nalazi s leve i s desne strane od teritorije na kojoj se sprovodi operacija ’Izvor mira‘, ušla je sirijska vladina vojska“, objašnjava turski ekspert.\n„Pretpostavljam da će u budućnosti Ankara težiti ka tome da potpiše drugi sporazum sa SAD da bi, koristeći povratak američke vojske u naftom bogate regione Sirije, proširila teritoriju za uspostavljanje kontrole Sirijske slobodne armije. Iako će vremenom, ukoliko se ne postigne dogovor sa sirijskim vlastima, ta situacija početi da radi protiv Turske. Zato Turska mora dati sve od sebe da ubedi vladajuću partiju da ne vodi pregovore sa Vašingtonom, već sa Damaskom“, zaključio je Guler.\nRusija, Turska, Vašington, Sirija


Prvi dvogodišnji izvještaj BiH o emisiji gasova staklene bašte u skladu s Okvirnom konvencijom UN-a za klimatske promjene\nSavjet ministara BiH i entitetske vlade su usvojile Prvi dvogodišnji izvještaj Bosne i Hercegovine o emisiji gasova staklene bašte (FBUR) u skladu s Okvirnom konvencijom Ujedinjenih nacija o klimatskim promjenama (UNFCCC), koji je predat UNFCCC sekretarijatu u Bonu.\nRazvojni program Ujedinjenih nacija (UNDP) je uz finansijsku podršku GEF-a i u partnerstvu sa Ministarstvom za prostorno uređenje, građevinarstvo i ekologiju Republike Srpske, kao UNFCCC kontakt institucijom za BIH, završio izradu Prvog dvogodišnjeg izvještaja Bosne i Hercegovine o emisiji gasova staklene bašte.\nIzradom i predajom ovog Izvještaja, BiH nije samo ojačala svoje tehničke kapacitete u suočavanju s klimatskim promjenama, već je pokazala i svoju posvećenost ka održivom razvoju i prelasku na “zelenu ekonomiju”.\nUz podršku više od 20 domaćih eksperata, te aktivnu ulogu relevantnih institucija, FBUR je rezultirao ažuriranim inventarom gasova staklene bašte za 2010 i 2011. godinu koji je verifikovan u skladu sa međunarodnim standardima. Izvještaj takođe navodi oblasti koje imaju najveći potencijal za suzbijanje emisija gasova staklene bašte i uspostavlja okvir za praćenje, izvještavanje i verifikaciju tih aktivnosti.\nPrvi dvogodišnji izvještaj BiH o emisiji gasova staklene bašte u skladu s Okvirnom konvencijom UN-a za klimatske promjene (BHS latinica - 1,92 Mb)\nPrvi dvogodišnji izvještaj BiH o emisiji gasova staklene bašte u skladu s Okvirnom konvencijom UN-a za klimatske promjene (BCS ćirilica - 1,87 Mb)\nEngleski (1,57 Mb)\nBHS latinica (1,92 Mb)\nBHS ćirilica (1,87 Mb)


Onlajn grupna praksa S.N. Lazareva "Kako prevazići depresiju, malodušnost, beznađe i apatiju (uninije)" - 25. jul 2020. 10:00 AM - Izdavačka kuća Aruna\n16.07.2020. Onlajn grupna praksa S.N. Lazareva "Kako prevazići depresiju, malodušnost, beznađe i apatiju (uninije)" - 25. jul 2020. 10:00 AM\nNovina za učesnike iz SLOVENIJE:\nPo prvi put, za praksu S.N. Lazareva će biti obezbeđen prevod i na slovenački jezik (titlovi)! Molimo da prilikom kupovine ulaznice (karticom / PayPal) u napomeni napišete da želite ulaznicu za slovenački kanal. Ili nam informaciju dostavite na email: lazarevsrbija@gmail.com. Takođe, oni koji su već kupili ulaznicu za praksu na srpskom jeziku, a žele da prate na slovenačkom, mogu da nam se jave na email: lazarevsrbija@gmail.com da bismo im zamenili ulaznicu (na raspolaganju su od 19. jula).


KLM - Blic Online\nAVION BUDUĆNOSTI Obavljen probni let energetski efikasne letelice koja će uvesti revoluciju u avio-industriju (VIDEO)\nEnergetski efikasan avion budućnosti, nazvan "Flying V" zbog svog dizajna u obliku latiničnog slova V, prvi put je uspešno obavio let, saopštila je danas holandska avio-kompanija KLM (Royal Dutć Airlines) koja navodi da ta letelica predstavlja revoluciju u avio-industriji.\nOD PLASTIČNIH FLAŠA PRAVE DELOVE ZA AVIONE Avio-kompanija dnevno sortira više od 15.000 boca\nGrupa Er Frans - KLM i u uslovima krize ne odustaje od politike održivog razvoja: od plastičnih flaša pravi delove za održavanje aviona i kompenzuje karbonski otisak (ugljen-dioksid sa letova) tako što 680 hektara prašume u Panami i koristi biogorivo, saopštila je danas ta kompanija.\nDRAMA U AVIONU Pilot pre poletanja doživeo SRČANI UDAR\nAviokompanija iz Holandije "KLM" saopštila je da je jedan pilot imao srčani udar dok se spremao za poletanje sa piste na aerodromu u Glazgovu ka Amsterdamu.\nIstraživanje: Ovo su najbezbednije avio kompanije\nEtihad ervejz, Ameriken erlajnz, Lufthanza, Kvantas, KLM i Junajted erlajnz su među 20 najbezbednijih aviokompanija na svetu, objavio je AirlineRatings.com u okviru godišnje liste najsigurnijih svetskih kompanija.\nTeroristički napadi u Parizu skupo koštali Er Frans-KLM\nFrancusko-holandska avio-kompanija Er Frans-KLM objavila je danas da su joj prihodi u decembru umanjeni za 70 miliona evra zbog terorističkih napada u Parizu 13. novembra.\nEvropski sud: Aviokompanije moraju da plate putnicima za kašnjenja\nKompanija za prevoz putnika avionima moraju da plate putnicima nadoknadu kada otkažu i odlože let i zbog nepredviđenih tehničkih problema, prema današnjoj presudi Evropskog suda pravde donetoj u korist putnika.\nJestivo ulje gorivo za avione KLM\nHolandski avioprevoznik KLM saopštio je danas da će koristiti reciklirano jestivo ulje kao gorivo za motore svojih aviona.\nParlamentarci traže da "Er Frans" kupi "Erbasove" avione\nFrancuski parlamentarci pokrenuli su peticiju u kojoj apeluju na francusko-holandsku aviokompaniju "Er Frans-KLM" da porudžbinu od 20 do 25 milijardi dolara dogovori sa evropskim proizvođačem "Erbasom", a ne s američkim "Boingom".


Napravljeni pomaci u pristupu informacijama, ali nedovoljni | Radio Srebrenik\nTransparency International u BiH (TI BiH) je, povodom Međunarodnog dana slobode pristupa informacijama, prezentirao rezultate istraživanja o transparentnosti rada javnih ustanova i javnih preduzeća, kao i procjenu uticaja COVID-19 na pristup informacijama od javnog značaja.\nNalazi pokazuju da su napravljeni pomaci u pristupu informacijama u posjedu javnih ustanova i javnih preduzeća (informacije o sastavu upravljačkih tijela sa iznosima naknada, broj zaposlenih, finansijski izvještaji sa pripadajućim aneksima, izvještaji eksterne revizije, iznosi budžeta, itd.) u odnosu na ranije godine istraživanja, ali da su oni nedovoljni.\nU saopćenju TI BiH se navodi da je u ovoj godini nešto manje od polovine javnih preduzeća (44,5 posto) dostavilo odgovore na tražene informacije u zakonskom roku od 15 dana, a to je sličan rezultat kao prethodnih godina.\nSamo je u prvoj godini istraživanja (2016.) tek jedna trećina javnih preduzeća dostavila odgovore u zakonskom roku.\nTI BiH je, kako navode, bio prinuđen podnijeti žalbe zbog ćutanja uprava, ili potpunog ignorisanja zahtjeva, protiv nešto više od 100 od ukupno 737 javnih ustanova.\nIstovremeno, epidemija COVID-19 je usporila rad institucija, pa se na pristup pojedinim informacijama čekalo više od pet mjeseci, dok je informacijama o uslovima pod kojima se skladišti donirana medicinska pomoć bilo nemoguće pristupiti.\nPrethodni članakOvo je lista najbogatijih slavnih ličnosti u protekloj deceniji\nNaredni članakOsam hiljada tona šljive iz TK izvezeno na tržište EU


EMS: KOSTT prekinuo neovlašćeno povlačenje električne energije, prestale devijacije u zoni EU\nRegion/EU 08.03.2018. | Komentari: 0Autor: Balkan Green Energy News\nOperator prenosnog sistema Srbije Elektromreža Srbije (EMS) saopštila je da je operator prenosnog sistema Kosova* KOSTT prestao neovlašćeno povlačenje električne energije, što je uzrokovalo odstupanje u sistemskoj frekvenci u sinhronoj zoni Kontinentalna Evropa od sredine januara 2018. godine.\nEMS je u jučerašnjem saopštenju istakao da je KOSTT 3. marta prekinuo ove ilegalne aktivnosti nakon što je bio pod pritiskom nadležnih institucija, pa su i odstupanja otklonjena.\nSaopštenje kompanije EMS dolazi nakon što je dan ranije, u utorak 6. marta, Evropska mreža operatora prenosnog sistema električne energije (ENTSO-E) saopštila da se sinhrona zona Kontinentalna Evropa od sredine januara 2018. godine suočava sa neprekidnim odstupanjem sistemske frekvence od srednje vrednosti 50 Hz.\nKontinentalna Evropa je velika sinhrona oblast, koja se proteže od Španije do Turske i od Poljske do Holandije, sa ukupno 25 zemalja.\nENTSO-E je naveo da odstupanja potiču iz kontrolnog područja Srbije, Makedonije, Crne Gore (blok SMM), a posebno Kosova* i Srbije.\n“Devijacije u električnoj energiji blago su smanjile prosek električne frekvence. Ova prosečna odstupanja, koja se nikada pre nisu desila na sličan način u ovoj sinhronoj zoni, moraju prestati. Nedostajuća energija trenutno iznosi 113 GWh. Mora se naći odgovor na pitanje ko će nadoknaditi ovaj gubitak”, navodi se u saopštenju udruženja evropskih operatora prenosnog sistema.\nENTSO-E je istakao da je smanjenje prosečne frekvence uticalo i na one električne satove, kojima upravlja frekvenca elektroenergetskog sistema, a ne kvarcni kristal: oni trenutno pokazuju kašnjenje od skoro šest minuta.\nEMS: KOSTT krši norme sinhrone zone\nOperator prenosnog sistema Srbije EMS potvrdio je pad sistemske frekvence.\n“Manjak energije je posledica toga što je KOSTT stalno odstupao od Kontrolnog programa, u periodu januar-februar 2018. godine. KOSTT je stalno neovlašćeno povlačio neugovorenu električnu energiju iz sinhrone oblasti Kontinentalna Evropa”, saopštio je EMS.\nOva kompanija je istakla je da je KOSTT na taj način kršio norme i standarde operativnog rada u ovoj sinhronoj zoni, kao i da je prekršio svoju obavezu da samostalno kontroliše svoju podoblast, odnosno da obavlja balansiranje, unutar kontrolnog područja EMS.\n“Imajući u vidu da je EMS zadužen za balansiranje svoje kontrolne oblasti, koja uključuje i podoblast KOSTT-a, kompanija se svim svojim resursima posvetila rešavanju ovog problema na brz i efikasan način. Predstavnici EMS su stalno u kontaktu sa relevantnim lokalnim i stranim zainteresovanim stranama i organizacijama, koje su redovno i blagovremeno informisane o svim aspektima trenutne situacije”, naveo je EMS.\nKOSTT: Srbi ne plaćaju račune za struju\nZamenik direktora KOSTT Kadri Kadriu, prema izveštajima medija, rekao je da je problem na severu Kosova*, području naseljenom sa oko 40.000 Srba, koji odbijaju da plate račune za električnu energiju vlastima Kosova*.\n“KOSTT snabdeva severno Kosovo* električnom energijom i to vodimo kao gubitak… tako da je balans proizvodnje i potrošnje narušen i stvara se neravnoteža u sistemu”, rekao je Kadriu.\nENTSO-E: Potrebno je rešiti politički deo problema\nENTSO-E je istakao da da analizira sve tehničke opcije za rešavanje problema problema sa relevantnim operatorima prenosnog sistema.\n“Budući da postoji i politička dimenzija koja utiče na funkcionisanje elektroenergetskog sistema, ENTSO-E poziva evropske i nacionalne vlade i donosioce odluka da preduzmu brzu akciju kako bi se rešila politička strana ovog pitanja, i tako podržale aktivnosti ENTSO-E i operatora prenosnih sistema u stvaranju tehničkog rešenja”, saopštio je ENTSO-E.\nTags: električna energija, EMS, ENTSO-E, Kontinentalna Evropa, KOSTT, operator prenosnog sistema, sinhrona zona\nREAD NEXT: Vlada usvojila predlog Energetskog koncepta Slovenije\nPočetna » Vesti » El. energija » EMS: KOSTT prekinuo neovlašćeno povlačenje električne energije, prestale devijacije u zoni EU


You are at:Home»Prethodna izdanja»107»Uvodnik GM 107\nMada se početak kalendarske ne poklapa sa početkom poslovne godine (bar ne za sve), januar je nekako po logici stvari mesec kada se, kako na makro planu tako i regionalno i lokalno (što na svetskim forumima, što na godišnjim kompanijskim konferencijama, što analizom rezultata sprovedenih istraživanja) identifikuju neke od odrednica za nastupajuću godinu. Istina, ne zavisi baš svako poslovanje od “novog globalnog konteksta”, niti će se povećanje rejtinga u procenama rizika neke zemlje po inerciji odraziti na ekonomsku uspešnost svake kompanije u njoj, ali nije zgoreg da menadžeri kao “kapetani broda” znaju u kom pravcu se kreću savremeni ekonomski tokovi, kuda nose globalne struje i da li će na talasu toga stići novi izazovi i do lokalnih “voda”.\nZato u u ovom izdanju časopisa, a u svrhu jasnijeg sagledavanja ekonomskog okruženja za 2017. godinu, pored ostalog, objavljujemo predviđanja kompanije Coface. Po njima, sažeto rečeno, neizvesnost će i ove godine biti dominantan element u globalnoj ekonomskoj klimi, uprkos nedavnom ekonomskom oporavku.\nNo, to nije razlog za defetizam, već pre argument više za potrebu da se u okruženju dinamičnih i konstantnih promena preispitaju strategije i redefinišu načini za njihovo ostvarenje.\nBitne promene koje su se desile u poslednje tri godine u oblasti poslovanja učinile su da imperativ za kompanije postane i usvajanje nove strategije digitalne transformacije. Međutim, postoje mnogi izazovi koji ograničavaju usvajanje ovih transformacija, što potvrđuju i rezultati ankete koju je kompanija Dell sprovela među četiri hiljade rukovodilaca iz šesnaest zemalja. Mi ih objavljujemo uvereni da ćemo tako doprineti da oni koji upravljaju poslovanjem lakše uoče šta će u godinama koje dolaze biti „ključ opstanka na tržištu“.\nNo, kako jedno globalno istraživanje pokazuje da čak 96% top menadžera ne odvaja dovoljno vremena na strateško promišljanje, i ovo je “slika koju valja promeniti”. Upravo u tom cilju Institut za inovacije je kreirao Advanced Program in Business – “edukacijski program koji omogućuje top menadžerima i preduzetnicima u CEE regionu pristup najnovijim globalnim trendovima i istraživanjima, izlazak iz svakodnevnih rutina poslovanja, kako bi se fokusirali na strateške perspektive i ispitivanje postojećeg u svrhu stvaranja budućeg”. Program započinje u aprilu ove godine, a više informacija je dato na www.apb.rs.


VITAMIN D3 tabl a100 | Apoteka Valerijana\nVitamin D je neophodan za brojne procese u čovekovom organizmu uključujući regulaciju metabolizma kalcijuma i fosfora čime se obezbeđuje rast zuba i kostiju.Učestvuje u mnogim ćelijskim, imunskim i hormonskim procesima u organizmu čoveka. Nedostatak vitamina D dovodi do smanjene apsorpcije kalcijuma iz creva i nastanka deficita ovog minerala. Udružen nedostatak vitamina D i kalcijuma je relativno čest i vezuje se za pojavu rahitisa kod dece i nastanak osteomalacije i osteoporoze kod odraslih. Osteomalaciju karakteriše omekšavanje kostiju, slabost mišića, bolovi u leđima i zglobovima, a kod osteoporoze kosti su krhke i sklone čestim prelomima. Preporučuje se za: Održavanje zdravlja kostiju i zuba Pravilna i efikasna absorpcija kalcijuma i fosfora što je uslov za normalnu koncentraciju kalcijuma u krvi Održavanje normalnih čelijskih deoba Pravilna funkcija imunog sistema i zdrav infalamatorni odgovor Održavanje zdrave mišićne funkcijeNačin primene: Odrasli- 1 tableta dnevno uz obrok


Zadruge kao na Zapadu | Novosti.RS\n21. 09. 2019. u 10:15\nKrkobabić u poseti zadruzi "Paprika"\nSVAKO veće selo u Srbiji treba da ima modernu zadrugu zapadnoevropskog tipa, kako bi se usporilo iseljavanje mladih i selo postalo primamljivo za život, izjavio je juče ministar zadužen za regionalni razvoj Milan Krkobabić, prilikom posete zadruzi "Paprika" u selu Martonoš, kod Kanjiže, koja je lane od države dobila 15 miliona dinara i uložila u mašine.\nOn je tokom razgovora sa rukovodstom Kanjiže, gde se 70 odsto stanovništva bavi poljoprivredom, naglasio da će država nastaviti sa ulaganjima u razvoj zadrugarstva, a da će zaključno sa ovom godinom biti bespovratno podeljeno 1,7 milijardi dinara.\nPROČITAJTE JOŠ - Učestvovaćemo u ciklusu od 12 milijardi evra\n- Ne možemo da zaustavimo iseljavanje, ali možemo da usporimo odlazak mladih, tako što ćemo im obezbediti egzistenciju i motivisati ih da ostanu na svojim imanjima - rekao je Krkobabić.\n- Ideja je da se slobodna državna zemlja ustupi mladima do 50 hektara po domaćinstvu, bez nadoknade, da je koriste i da je ostave naslednicima, pod uslovom da oni nastave da je obrađuju.\nPrema njegovim rečima, plan je da se osnuje garancijski fond iz koga bi se nadoknađivala razlika između garantovane i tržišne cene poljoprivrednih proizvoda i nadoknađivala šteta u slučaju prirodnih nepogoda.


Lalatović: "Napadačkom igrom do još jedne pobede" - Sportske.net\nLalatović: "Napadačkom igrom do još jedne pobede"\nTrener Crvene zvezde Nenad Lalatović rekao je danas da će njegova ekipa dati sve od sebe da protiv Napretka odigra bolje nego u prethodnim mečevima i da napadačkom igrom ostvari još jednu pobedu.\nFudbaleri Crvene zvezde dočekaće sutra na stadionu Rajko Mitić Napredak iz Kruševca u utakmici 20. kola Super lige Srbije.\n"U goste nam dolazi jako neugodan protivnik, njihova pozicija na tabeli i broj bodova nisu reala slika njihovog kvaliteta. U poslednja dva kola igrali su protiv Mladosti i OFK Beograda. Mislim da su u oba meča bili bolji, ali nisu pobedili. Apsolutno verujem u moje igrače, atmosfera je fenomenalna, daćemo sve od sebe da odigramo bolje nego u prethodnim mečevima", rekao je Lalatović novinarima na stadionu Rajko Mitić.\nLalatović je rekao da Napredak ima nekoliko sjajnih prvotimaca, od kojih je izdvojio Nikolu Trujića, Sredjana Dimitrova i Ibrahima Mamea N'Diajea.\n"To je kvalitetna ekipa. Imaju brza krila, a pet, šest igrača iz ovog njihovog tima sam i ja trenirao. Protiv svakoga ćemo igrati napadački, jer to je ono što donosi rezultat. Mi ćemo pokušati da rešimo utakmicu što pre", rekao je Lalatović.\nTrener crveno-belih naveo je da nema problema sa povredama i da se nada da će protiv Napretka izvesti najjači sastav.\nU jesenjem delu prvenstva, kada je Zvezda gostovala u Kruševcu, Lalatović je izključen zbog sukoba sa navijačima i sudijama, a upitan da li će crveno-beli imati zbog toga poseban motiv, Lalatović je odgovorio odrično.\n"Nama je motiv svaka naredna utakmica i sutrašnju ulazimo maksimalno. Igrači Napretka za te incidente nisu krivi. Imaju kvalitet, ali mi smo Crvena zvezda, najbolji tim u Srbiji. Nas zanimaju tri boda, ko god da dođe na naš stadion", kazao je Laltović.\nOdbrambeni fudbaler Crvene zvezde Savo Pavićević kazao je da cilj njegove ekipe da pobedi "dobru ekipi Napretka".\n"Oni su dobra ekipa, zaslužuje bolji plasman na tabeli. Mi moramo da budemo pravi, da damo 120 odsto, kako bismo pobedili. Oni jesu dobra ekipa, uz dužno poštovanje njima, očekujem sva tri boda", kazao je Pavićević.\nZvezda posle 19 odigranih utakmica zauzima drugo mesto sa 42 boda, dok je Napredak 12. sa 20. Utakmica 20. kola Super lige Srbije između Crvene zvezde i Napretka igraće se sutra na stadionu Rajko Mitić od 18.00.


Suština pokreta Hamas- Posljednjih dana, a nakon tenzi... - pisjournal\nNaslovnica Islamski svijet Suština pokreta Hamas\nSuština pokreta Hamas- Posljednjih dana, a nakon tenzija na relaciji Izrael-Hamas, razmatrale su se hipoteze o suštini ovoga pokreta. Neki smatraju da je Hamas izraelska tvorevina, a neki da Hamas djeluje na kursu izraelskih interesa. Jedna od kritika odnosi se na metod Hamasove borbe sa Izraelom koja se uvijek olončava ubijanjem civila. Uprkos svim kritikama treba razmotriti slijedeće: da li je ova organizacija tvorevina Izraela i da li djeluje u interesu ove zemlje, ili se radi o spontanom palestinskom pokretu?\nPrethodni članakDuboko ukorijenjeni rasizam i diskriminacija prožimaju američku vojsku\nNaredni članakFokus primirja u Gazi se preusmjerava na regionalnu ulogu Egipta


Smrtonosna infekcija koja je postala poznata pod nazivom "bolest zombi jelena" širi se duž Severne Amerike.\nOboljenje napada mozak, kičmu i druga tkiva srna jelena i losova, ali životinja ne umire pre nego što izgubi na kilaži, dobije poremećen osećaj za koordiaciju i postane agresivna.\nPrema izveštaju, infekcija je od januara ove godine prijavljena u barem 24 američke države SAD i dve kandske provincije.\nNaziv "bolest zombi jelena" je dat usled simptoma koje ispoljavaju zaražene životinje, kao i drstičnog gubitka kilograma usled čega se dobija izgled koji odgovara uvrženom mišljenju o zombijima.\nJoš nije utvrđeno da bi mogla da se prenese na ljude, ali je ne tako danvno sprovedena studija utvrdila da majmuni makaki mogu da se razbole ukoliko pojedu zaraženo meso, pa je nakon toga nastala i bojazan da postoji mogućnost da nekako može da počne da utiče i na ljude, piše "Dejli mejl".\nSvakako, zvaničnici apeluju na mere opreza i izbegavanje bilo kakvog rizika.


Vraća se redovno služenje vojnog roka? : Nadlanu.com\nObjavljeno 15. mar 2014. / 21:04:58\nUkazujući da je vojnička zakletva u Srbiji uvek smatrana najsvetijim zavetom, Diković je istakao da se time potvrđuje čvrstina veze vojske i naroda koja je osvedočena mnogo puta u istoriji Srbije.\nKako je navedeno, Diković je ukazao da je Vojska Srbije dostojna slavne tradicije na koju su, s pravom, ponosni građani Srbije. Prema njegovim rečima, sve što Vojska radi ima jedan cilj i svrhu - jačanje svojih borbenih sposobnosti i dobrobit Srbije.\n''To je ono što nam daje snagu da pružimo svoj maksimum u Kopnenoj zoni bezbednosti, u mirovnim misijama širom sveta, na poligonima, strelištima, aerodromima, kasarnama i na svim mestima gde građanima Srbije treba pomoć Vojske'', rekao je Diković.\nOn je vojnicima i budućim rezervnim oficirima poručio da su postali deo Vojske Srbije, institucije kojoj građani Srbije najviše veruju, i da je poverenje naroda u vojsku rezultat kontinuiranog požrtvovanog rada.\nZamenik načelnika Generalštaba Vojske Srbije general-major Jovica Draganić čestitao je vojnicima u kasarni ''Aerodrom'' u Somboru, dok je u kasarni ''Vojvoda Petar Bojović'' u Leskovcu uspešne vojničke dane dobrovoljcima poželeo komandant Kopnene vojske general-potpukovnik Aleksandar Živković.\nU centre za obuku u Somboru, Valjevu i Leskovcu na dobrovoljno služenje vojnog roka sa oružjem primljena su 453 vojnika, među kojima i 48 žena, koji će nakon uspešno završene osnovne individualne obuke, evaluacije i sticanja sertifikata, nastaviti obučavanje u centrima za specijalisticku obuku.\nMinistarstvo: Ne razmatra se redovno služenje vojnog roka\nTrajno strategijsko opredeljenje kojim se profesionalizuje Vojska Srbije isključuje razmatranje i postavljanje na dnevni red pred državne organe pitanje redovnog služenja vojnog roka, saopštilo je večeras Ministarstvo odbrane.\nOdluka o obustavi služenja vojnog roka nije predmet preispitivanja u Ministarstvu odbrane i samim tim nije ni bila predviđena da bude tema u političkoj, stručnoj i vojnoj javnosti, ističe se u saopštenju.\nVraćanje na koncept obaveznog služenja vojnog roka isključilo bi pripadnike Vojske Srbije iz mogućnosti učešća u evro-integracijama i mirovnim misijama širom sveta, za šta već dobijamo priznanja, kao i u daljem povećanju operativne spremnosti za izvršenje svih vojnih zadataka, navedeno je u saopštenju.\nVojni rokvojska Srbije


Brod: Uručena priznanja povodom Dana oslobođenja opštine (FOTO)\n07/10/2019 | 09:30 | Izvor: SRNA\nU Brodu je održana svečana sjednica opštinske Boračke organizacije na kojoj su uručena priznanja povodom obilježavanja 7. oktobra - Dana oslobođenja opštine u odbrambeno-otadžbinskom ratu.\nBrod - Boračka organizacijaFoto: SRNA\nPredsjednik Predsjedništva opštinske Boračke organizacije Zoran Vidić istakao je da se članovi ove organizacije sa zahvalnošću sjećaju svih boraca koji su dali živote za slobodu u Brodu i da tokom godine organizuju pomen parastose u svim mjesnim zajednicima i kod centralnog spomen-obilježja.\n- U posljednjih četvrt vijeka zajedno smo uradili mnogo projekata koji će ostati trajni svjedoci prošlosti i putokaz našoj djeci. Za naše aktivnosti lokalna zajednica je izdvajala novčana sredstva i omogućila da projekti budu realizovani - rekao je Vidić na sinoćnjoj svečanoj sjednici.\nOn je dodao da su u svim mjesnim zajednicima izgrađena spomen-obilježja, postavljena spomen-bista generalu Slavku Lisici u centru grada, urađena Spomen-soba, objavljene monografije o poginulim borcima Broda i poginulim pripadnicima Јugoslovenske narodne armije, snimljen dokumentarac "Od stradanja do slobode Broda", kao i niz drugih aktivnosti.\nPredsjednik Boračke organizacije Republike Srpske Milomir Savčić čestitao je Brođanima Dan oslobođenja ove lokalne zajednice i zahvalio svima koji su učestvovali u oslobađanju Broda.\n- Ovo je jedna od rijetkih opština koja je bila okupirana na početku odbrambeno-otadžbinskog rata. Stanovnici Broda i vojnici ostali su u redovima Vojske Republike Srpske i nastavili borbu za slobodu srpskog naroda i Republike Srpske - rekao je Savčić.\nNačelnik opštine Brod Ilija Јovičić istakao je da je potrebno dokumentovati i bilježiti sve što se događalo na području Broda u otadžbinskom ratu kako bi buduće generacije imale iz čega učiti.\n- Nama treba sloga i zajedništvo u čuvanju i razvoju opštine i Republike Srpske. Dan oslobođenja je veliki praznik, ali i prilika da se sjetimo svih poginulih - rekao je Јovičić.\nOn je dodao da su i nakon 27 godina od oslobođenja Broda vidljivi tragovi rata i velikog stradanja srpskog naroda.\nVidić je uručio plakete Boračke organizacije Đorđu Maksimoviću iz Broda, novinaru Nenadu Simiću iz Dervente i autoru filma "Od stradanja do slobode Broda" Miletu Saviću. Uručena je i zahvalnica Vedranu Đokiću.\nU kulturno-umjetničkom programu svečane sjednice nastupili su članovi Kulturno-umjetničkog društva "Duško Trifunović" iz Broda, glumac Narodnog pozorišta Republike Srpske Dragoslav Medojević, članovi Srpskog književnog kluba "Vihor" iz Dervente Nenad Simić, Savko Pećić, Milorad Mišo Đurđević, kao i mladi pjesnik iz Broda Branko Јovičić.\nU amfiteatru Srednjoškolskog centra "Nikola Tesla" otvorena je izložba "Da se ne zaboravi" posvećena Prvom bataljonu vojne policije Prvog krajiškog korpusa Vojske Republike Srpske.\nЈedinice Vojske Republike Srpske, pod komandom generala Slavka Lisice, oslobodile su Brod 7. oktobra 1992. godine, poslije sedam mjeseci okupacije od Hrvatske vojske i paravojnih hrvatsko-muslimanskih jedinica.\nPrema podacima boračke organizacije, tokom rata sa područja Broda poginula su 242 srpska borca.\nNa području Broda je za vrijeme okupacije bilo 10 logora u kojima je bilo zarobljeno oko 2.000 Srba, od kojih je najmanje polovina ubijena.\nNizom različitih manifestacija duhovnog, kulturnog i sportskog sadržaja u okviru "Oktobarskih svečanosti slobode", koje će trajati do 14. oktobra, biće obilježeno 27 godina od oslobođenja ove opštine u odbrambeno-otadžbinskom ratu.


Novi Zeland - Sputnjik Srbija\n10:15 20 Jun 2021\nPrvi put bez maski i distance od početka pandemije: Održan koncert pred 50.000 ljudi /video, foto/\nJedna novozelandska grupa održala je na stadionu u Oklandu koncert pred 50.000 ljudi, što je najveći događaj te vrste u svetu od početka pandemije virusa korona.\nNa severoistočnoj obali Novog Zelanda mogući su cunami talasi veličine tri metra kao posledica razornog zemljotresa jačine osam stepeni\nJoš jedan razorni zemljotres jačine 8,1 stepeni pogodio Novi Zeland\nTreći jak zemljotres pogodio je Novi Zeland u samo nekoliko sati. Magnituda je ovaj put bila 8,1 stepeni, što je najjači od tri zemljotresa.\nZemljotres jačine 7,3 stepena pogodio Novi Zeland, izdato upozorenje na cunami\nJak zemljotres magnitude 7,3 pogodio je Novi Zeland, zbog čega je izdato upozorenje za cunami.\nNovi Zeland: Posle tri meseca zatišja, virus se ponovo širi\nPosle tri meseca zatišja, korona virus se ponovo širi na Novom Zeland, saopštili su danas zvaničnici te zemlje.\nMilijarder hteo da se spasi od pandemije u svom bunkeru – ali nije mogao da ga otvori\nJedan milijarder odlučio je da spas od pandemije virusa korona potraži u svom bunkeru na Novom Zelandu, ali to mu nije pošlo za rukom zbog komplikovanog bezbednosnog sistema, prenosi britansko izdanje „San“.\nNovi Zeland do sada ima 1.200 zaraženih virusom korona i jednog preminulog, a skoro 300 ljudi se oporavilo. Po tome je jedna od najuspešnijih zemalja, koja ne samo da je usporila, već je „smrvila“ koronu, a tajna Novog Zelanda je u dvema odlukama koje su sprovedene veoma brzo - zatvaranju granica i uvođenju karantina.\nI bez Bogdanovića i Bjelice — Srbija rutinski do pobede\nNovi Zeland: Policija pronašla sumnjiv paket, nema opasnosti\nPolicajci u Krajstčerču su bili pronašli paket i sumnjali da je u njemu eksplozivna naprava. Demineri na terenu su saopštili da je paket bezbedan, javlja Rojters.\nNovi incident na Novom Zelandu u istom mestu gde je prošlog meseca ubijeno 50 ljudi\nPolicija Novog Zelanda saopštila je da se u Krajstčerču, gde je prošlog meseca ubijeno 50 ljudi, dogodio novi incident, čiji detalji za sada nisu poznati.\nStefanović: Napadač sa Novog Zelanda nema veze sa Srbijom\nMinistar unutrašnjih poslova Srbije Nebojša Stefanović izjavio je danas da napadač sa Novog Zelanda nema nikakve veze sa Srbijom.


Katastrofalne vijesti za Kolašinca i reprezentaciju BiH, Prosinečki ne može da vjeruje šta ga je snašlo! | Globalno.org\nHome Sport Katastrofalne vijesti za Kolašinca i reprezentaciju BiH, Prosinečki ne može da vjeruje šta ga je snašlo!\nKatastrofalne vijesti za Kolašinca i reprezentaciju BiH, Prosinečki ne može da vjeruje šta ga je snašlo!\nBek londonskog Arsenala i reprezentacije Bosne i Hercegovine, Sead Kolašinac, primio je loše vijesti. Potvrđene su prognoze prema kojima će biti van terena oko 2 mjeseca nakon povrede koljena.\nKolašinac je povredu zaradio na pripremnom susretu protiv Chelseaja. Iz kluba je odmah potvrđeno kako Seo neće biti na raspolaganju novog treneru Emeryu na početku šampionata u Engleskoj.\nPovreda zahtjeva pauzu od 10 sedmica što je veliki udarac za Topnike, ali i za Kolašinca koji je dolaskom novog menadžera zaigrao još upornije i bolje, te se kao takav nametao kao broj 1 na bekovskoj poziciji u rosteru tima.\nOvo je svakako udarac i za selekciju BiH koju u septembru očekuju mečevi Lige nacija. Izabranici Roberta Prosinečkog 8. septembra gostuju u Sjevernoj Irskoj, dok tri dana kasnije u Zenici dočekuju reprezentaciju Austrije.\nPrethodni članakOVO TEK TREBA DA POSTANE TURISTIČKA ATRAKCIJA: Evo gdje završava Kineski zid… Sljedeći članakKuršlus u Parlamentu Federacije, sjednica ne može biti sazvana u ponedjeljak, borci najavili masovne proteste


ŠEŠELJ PRSO S MOSGOM, PODRŽAO SOROŠEVE PROTESTE – NAJNOVIJE VESTI\nLider SRS Vojislav Šešelj izjavio je danas da ne planira da se povuče sa čela Srpske radikalne stranke iako nije zadovoljan rezultatima izbora, kao i da se slaže sa većinom zahteva sa takozvanih studentskih protesta\nŠešelj je na konferenciji za novinare izjavio da u njegovoj stranci nije bilo nijednog zahteva za njegovom ostavkom i da on to neće uraditi, da nije bilo nikakvih prepirki sa njegovim zamenikom Nemanjom Šarovićem, ali i da ima nekih od njegovih najbližih saradnika koji “bi ščepali tu ostavku i ne bi je puštali”.\nLider radikala je rekao da SRS nije organizator protesta “protiv diktature”, ali da im se ne suprotstavlja, te da većinu zahteva podržava.\nPrvi zahtev sa kojim je SRS saglasna, rekao je Šešelj, jeste da treba smeniti neke od članova RIK, ali, kako je rekao, ne sve.\nOni koje ne treba smeniti jesu oni iz SRS, jer su se oni “borili da se izbori dosledno sprovedu, pogotovo na KiM – rekao je Šešelj.\nKako je istakao podržava i smenu kompletnog REM, ali ga dopunjava zahtevom da su u Srbiji vrati sistem državne televizije, sa višestranačkim upravnim odborom i kontrolnim telom, koje bi kontrolisalo elektronske medije.\nTreći zahtev, koji je Šešelj u ime SRS podržao jeste da se smeni rukovodstvo RTS i RTV, jer, kako je rekao, reč je o “nemoralnim ljudima bez karaktera koji se prodaju za novac i nikada nisu savesno obavljali svoj posao”.\nTakođe, dodao je, radikali se slažu i sa zahtevom da Maja Gojković podnese ostavku na mesto predsednika Skupštine Srbije.\n– Ono što ne podržavamo, to što na protestu učestvuju “Žene u crnom” – poručio je Šešelj.\nKako je rekao stranka nije zadovoljna rezultatima predsedničkih izbora, te će proučiti zašto je do takvih rezultata došlo.\n– SRS nije zadovoljna izbornim rezultatom. U fazi smo proučavanja zašto je došlo do velikog pada broja osvojenih glasova. Proučavamo i subjektivne slabosti u okviru stranke i objektivne okolnosti zbog kojih je do toga došlo – rekao je Šešelj.\nOn je rekao da je bilo pokušaja kupovine funkcionera i kontrolora SRS-a u pojedinim opštinama, ali nije hteo da kaže gde se to dešavalo.\nNa pitanje da li sumnja da li je bilo krađe izbora u centralnoj Srbiji i Vojvodini, Šešelj je rekao da je bilo ali da ne može da kaže u kojoj meri.\nNavodeći zašto misli da je SRS podbacila na izborima, Šešelj, kao glavne razloge vidi to što je za njega na televizijama sa nacionalnom frekfencijom bilo malo prostora, pogotovo u odnosu na Aleksandra Vučića.\nNa kraju Šešelj je rekao da Vučiću nije čestitao i neće pobedu na izborima jer kako je rekao, u borbi nisu bili ravnopravni.


Izvor\tRADIOSARAJEVO.BA\toktobar 20, 2017\nPojedini dokazi ukazuju na to da osoba i dalje može da čuje u trenutku proglašenja svoje smrti. Doktor Sam Parnija iz Njujorka ističe da su ljudi neposredno posle prestanka rada srca još svesni. "Otkrili smo da pacijenti, kojima je na operacionom stolu srce prvo stalo, pa ponovo probuđeno, mogu u potpunosti da opišu šta se oko njih dešavalo u trenutku prestanka rada srca", kaže Parnija. "Oni su tačno opisali šta su doktori i sestre radili, šta su pričali, dok su neki od njih mogli i da vide", dodao je. Dosad se smatralo da mozak prestaje da radi oko 30 sekundi nakon što je srce prestalo da kuca, čime osoba prestaje da bude svesna, ali nova istraživanja pokazuju da preminule osobe mogu da budu svesne svog okruženja do tri minuta nakon što su proglašene mrtvim. Od 2.060 pacijenata iz Austrije, SAD i Velike Britanije s kojima su naučnici razgovarali, skoro 40 odsto je izjavilo da se u određenoj meri seća pojedinih detalja iz perioda nakon proglašenja kliničke smrti. Nova studija je poslužila kao ideja za rimejk holivudskog filma “Flatlines”. Nova serija pratiće grupu studenata medicine koji će hemikalijama izazivati prestanak rada svojih srca, kako bi iskusili susret sa smrću.\n« Misterija: Niko osim izdavača i anonimnog meteorologa ne zna tajnu Policija je sve zataškala: Rešena najveća misterija u novijoj istoriji SAD-a? »


Most je srušen 9. novembra 1993. kao posljedica dvodnevnog granatiranja snaga Hrvatskog vijeća odbrane (HVO)\nKoordinacijski tim direktora osnovnih i srednjih škola Mostara obavještava javnost da će učenici, roditelji, profesori i građanstvo danas na Starom mostu u Mostaru u 10 sati i 16 minuta obilježiti 26. godišnjicu rušenja ovog, kako kažu, simbola arhitekture i civilizacije.\nU manifestaciji obilježavanja godišnjice rušenja Starog mosta sudjelovat će oko 1.000 osnovaca i srednjoškolaca, a bit će upriličen i tradicionalni skok u Neretvu bez aplauza u organizaciji “Skakača sa Starog mosta”, priopćeno je iz Četvrte osnovne škole Mostar.\nStari most je UNESCO-va svjetska baština, a 1566. godine kada je sagrađen, za vrijeme vladavine Sulejmana Veličanstvenog, bio je najveća lučna konstrukcija na svijetu. Graditelj je bio Mimar Hajrudin.\nMost je srušen 9. novembra 1993. kao posljedica dvodnevnog granatiranja snaga Hrvatskog vijeća odbrane (HVO).\nNakon što je srušen, most je rekonstruiran i potpuno obnovljen 2004. godine te je godinu kasnije uvršten na listu UNESCO-vih zaštićenih spomenika kulture, stoji u priopćenju.


Parking Čukarica - Najlakši Vid Parkiranja\nParking Čukarica - Parking Čukarica uvek preporučujemo gostima koji iznajme apartman na teritoriji ove opštine. Parking Čukarica se nalazi u blizini Ade Ciganlije, te ne moraju dugo da pešače do beogradskog jezera niti da brinu gde će pronaći slobodno parking mesto. Parking Čukarica raspolaže sa više od 1500 parking mesta, kao i određenim brojem parking mesta za osobe sa invaliditetom. Plaćanje parking mesta se vrši po započetom satu, kupovinom dnevne karte ili mesečnom pretplatom. Cene parkiranja su zaista pristupačne iznose zmeđu 60 dinara i 150 dinara. Parking Čukarica predstavlja sigurno mesto za Vaš automobl i najlakši vid parkiranja, jer je u Beogradu zaista teško pronaći slobodan parking.\nParking Banovo brdo\nParking Beograd - Parking Čukarica - Šumadijski trg nalazi se u blizini hotela Šumadija i beogradskog Hipodroma na Banovom brdu. Raspolaže sa 78 parking mesta od kojih je jedno rezervisano za osobe sa invaliditetom. Parking Čukarica u Beogradu širi se preko prizemlja i jednog nivoa, a radno vreme mu je 24 sata dnevno 365 dana u godini. Cene su vrlo... pročitaj više


– Za učenike prvih razreda to je udžbenik “Prva knjiga”, a za učenike drugih razreda nabavljamo komplet knjiga za predstojeću školsku godinu – ističe Branka Rogač, portparolka ministarstva prosvjete i kulture Republike Srpske.\n– To je zaista velika stavka u skormnim budžetima, naujmanje 100 maraka po učeniku, a zamislite porodice koje imaju više učenika – poručio je Јovan Radovanović, predsjednik Udruženja porodica “Četiri plus” Banjaluka.\n– U školama će roditelji preuzeti udžbenike za te đake, potpisati i ovjeriće im direktor čime će potvrditi da su to učenici koji treba da dobiju udžbenike – pojašnjava Mirela Vujatović, potparolka ministarstva porodice omladine i sporta Republike Srpske.\n– Konačan broj još je uvijek nepoznat, jer spiskovi svakodnevnu pristižu, ali i to će vrlo brzo biti prezentovano javnosti – naglasio je Ristović.\nNajava: Dijalog o kvalitetnom obrazovanju\nGradska uprava pomaže školarce\nSrđan Rajčević: Vratićemo mladima vjeru u obrazovanje


Vršim po povoljnim cenama - Mali oglasi Usluge, servisi\nMali oglas: Vršim po povoljnim cenama...\nVršim po povoljnim cenama autodijagnostiku na autima, kombi vozilima i kamionima. Servis anlasera i alternatora sa kvalitetnim delovima. Punjenje klima uredjaja i vakuumiranje po ceni od 1.500 dinara. Prodaju polovnih klima uredjaja za vozila i delova, kompresorske hladnjake. Ugradnju blokade motora protiv kradje, popravku auto kompjutera, ugradnja ksenona i paljenje automatskih svetala, sa garancijom, instalacije poljoprivrednih mašina.\nIdentifikacioni broj oglasa: - 20160515100133\nLink oglasa: https://www.inter.rs/mali-oglasi/20160515100133\t/\nSlični mali oglasi - uredjaja, klima, vakuumiranje, delovima, kvalitetnim, punjenje


Hamza: Praznično ukrašavanje sarajevskih ulica koštat će 80.000 maraka\nBožićno i novogodišnje ukrašavanje ulica, parkova i trgova u glavnom gradu Bosne i Hercegovine počet će 10. decembra. Za prazničnu dekoraciju iz budžeta Kantona Sarajevo izdvojeno je 80.000 KM, rekla je u emisiji "Danas" stručna saradnica za informiranje KJKP "Park" Aldijana Hamza.\n- Ta sredstva biće utrošena za angažman radne snage, auto korpi i amortizaciju mehanizacije. Mi imamo ekipu koja će sve te dekoracije pratiti i da li svi ti dekorativni elementi funkcioniraju, pojasnila je Hamza.\nDekoracija koja će ukrašavati glavni grad BiH tokom praznika biće ista kao i prethodnih godina, rekla je Hamza i dodala da je u toku popravka i priprema postojećih dekorativnih elemenata.\n- Svjetlosnim dekorativnim elementima uredit ćemo sve veće raskrsnice, te elemente ćemo montirati na stubove javne rasvjete i oko 20. decembra svjetlosna dekoracija koju radi preduzeće "Park" biće puštena u funkciju. Svi ukrasi ostat će negdje do 15. januara 2019. godine, nakon toga slijedi isključenje i demontaža, ističe Hamza.\nKJKP Park Sarajevo Aldijana Hamza


Bošnjački džemat “Hilal BCS” iz Dewsbury: Pomoć migrantima u Bosni i Hercegovini – BHDINFODESK\nBošnjački džemat “Hilal BCS” iz Dewsburyja u zapadnom Yorkshireu krajem protekle godine organizaovao je izuzetno uspješnu humanitarnu akciju u kojoj su skupili pomoć migrantima u Bosni i Hercegovini. Tom prilikom prikupljeno je £6.960, odnosno oko 15.000 KM. Donacija je zbog situacije s koronavirusom proslijeđena humanitarnoj organizaciji ‘Dirhem’ iz Sanskog Mosta s kojom ‘Hilal’ već dugo godina uspješno sarađuje.\nDirhem je su u skladu s pravilima vezanim za koronavirus ovu humanitarnu pomoć u saradnji sa svojim partnerima Crvenom križom i Socijalnom fondom iz Bihaća, te humanitarnom organizacijom Solidarnost počeli relizovati na terenu. Do sada su obavljene dvije podjele. Krajem januara migrantima smještenim u kampu Lipa, za njih 800 osigurana su dva obroka i dovoljne količine vode i sve je to uz pomoć Crvenog križa dostavljeno kampu Lipa. Ukupna vrijednost doniranih artikala iznosila je 3.700 KM.\nU drugoj akciji migrantima nastanjenim u raznim objektima u samom Bihaću podijeljeno je 200 paketa hrane i to onim migrantima koji imaju kakve-takve uslove da sami sebi pripremaju hranu. U ovoj akciji za kupovinu potrebnih prehrambenih artikala utrošeno je 3.500 KM. Akcija se nastavlja i predviđene su još dvije podjele.\nBošnjački džemat “Hilal BCS” iz Dewsburyja koristi priliku da se zahvali svim donatorima na prikupljenim sredstvima te, naravno, partnerskim organizacijama koje u teškim uslovima na terenu realizuju ovu akciju.


Francuska : Od 15.juna ponovo funkcioniše 76 avionskih linija\n10. juna, 2020 Vesti iz Francuske Napišite komentar\nVeoma veliki ekonomski udar su zbog sanitarne krize imale avio kompanije. Skoro u svim državama je vlast morala da pritekne u pomoć i finansijki spašava što se spasti može. Neke manje avio kompanije da bi se izborile sa krizom, počele su sa otpuštanjem radnika. Francuska država je svojoj nacionalnoj kompaniji Air France uputila pomoć od sedam milijardi evra.\nAvio saobraćaj, po rečima stručnjaka, sve do 2023.godine neće biti na istom nivou kao i pre ove krize uzrokovane Korona virusom. U početku će se na aerodromima primenjivati posebne mere koje će usloviti raniji dolazak pre zakazanog leta.\nOdlična vest je da se od 15.juna postepeno otvaraju neke od avionskih linija.\nTagovi: avion - Francuska


Kutak za roditelje - UKUKS\nAntibiotici izazivaju dečje bolesti creva?\nBebe lečene antibioticima zbog zapaljenja srednjeg uha ili drugih infekcija možda su pod povećanim rizikom da u detinjstvu obole od neke zapaljenske bolesti creva.\nBebe koje su lečene antibioticima zbog zapaljenja srednjeg uha ili drugih infekcija su možda pod povećanim rizikom da u detinjstvu obole od neke zapaljenske bolesti creva (IBD), ukazuje kanadska studija, obavljena na Univerzitetu Manitobe.\nKanadski tim je utvrdio kako je među 36 dece, prosečne starosti od osam godina,obolele od ulcerativnog kolitisa ili Kronove bolesti(dve glavne forme IBD), 58 odsto primilo bar jednu turu antibiotika u prvoj godini života, prenosi Rojters.\nS druge strane, samo je 39 odsto od 360 dece iz kontrolne grupe, koja nisu bolovala od IBD, primalo antibiotike tokom prve godine.\nVeć je ranije utvrđeno da kod inflamatornih bolesti creva postoji genetska komponenta, budući da se ta oboljenja često javljaju u više generacija, ali stručnjaci veruju da postoji i neki „okidač“ iz prirodne sredine – ishrana, infekcija, izloženost duvanskom dimu – koji u kombinaciji s genetskom predispozicijom izaziva pojavu bolesti.\nRano primljeni antibiotici bi mogli da stvore debalans između potencijalno korisnih i potencijalno štetnih bakterija u crevima. Ukoliko je sastav crevne mikroflore tako izmenjen, imunološki sistem bi mogao da počne abnormalno da reaguje na neke od bakterija, čime bi došlo do pojave IBD.\nKanadski stručnjaci, koje je predvodio dr Čarls Bernstin, su ustanovili da antibiotici primljeni u prvoj godini života utrostručuju rizik od kasnijeg razvoja IBD.\nApsolutni rizik od inflamatornih bolesti creva nije veliki – one se svake godine dijagnoziraju kod samo 10 od 100.000 Amerikanaca.\nIpak, nalaz kanadskog tima još jednom ukazuje da antibiotike ne bi trebalo olako upotrebljavati. Osim toga, poznato je da antibiotici često nisu delotvorni protiv respiratornih infekcija, a kod zapaljenja srednjeg uha, 80 odsto dece se oporavi i bez primene antibiotika. Zbog toga i Američka akademija pedijatara savetuje da lekari sačekaju 48 do 72 sata pre nego što otpočnu s davanjem antibiotika deci sa zapaljenjem srednjeg uha.


Vučić sa članovima oba doma Parlamenta BiH | N1 Srbija\nVučić: Uspeli smo da promenimo atmosferu, Srbija nije bauk\n|08.09.2017. |10:47 >13:00\nPredsednik Srbije Aleksandar Vučić završio je posetu Sarajevu sastankom s članovima kolegijuma oba doma Parlamentarne skupštine i sa predsedavajućim Veća ministara BiH Denisom Zvizdićem. On je posle sastanka rekao da je zadovoljan atmosferom i da od Srbije ne treba praviti bauka.\nPredsednik Srbije je poručio da je Srbija iskreni prijatelj BiH, da se ne meša u njene unutrašnje odnose i da poštuje njen teritorijalni integritet.\nNovinarima je rekao da mu se čini da su on i njegovi sagovornici u BiH uspeli da promene atmosferu, da se bolje razumeju nego ranije i da se okrenu budućnosti.\n"Cilj je da dostignemo trgovinsku razmenu od dve milijarde evra i na tome ćemo da radimo", rekao je Vučić i dodao da je važno ukinuti carinske barijere. Kako kaže, ukadanje carinskih barijera smanjilo bi troškove privrednika, a kao primer je napomenuo mlekare iz Bosne i Hercegovine i Srbije.\nVučić: BiH u Srbiji ima pravog i iskrenog prijatelja\nOnima i u Srbiji i u BiH koji, kako je naveo Vučić, njegovu posetu Sarajevu dočekuju na nož, predsednik Srbije se zahvalio, ali je dodao i da vidi da im ponestaje argumentacije.\n"Važno je da se koncentrišemo na budućnost i da radimo za našu decu. Siguran sam da će to doneti mnogo dobre rezultate", zaključio je Vučić.\nPredsednik Saveta ministara Bosne i Hercegovine Denis Zvizdić je ocenio da su BiH i Srbija usmerene jedna na drugu i da dele isti cilj, a to je članstvo u Evropskoj uniji.\n"Dogovorili smo se da se do kraja godine održi zajednička sednica vlada BiH i Srbije", rekao je Zvizdić i istakao da su i BiH i Srbija mala tržišta i da zajedničkim nastupom mogu lakše da privuku investitore i da otvore nova radna mesta.\nZvizdić je dodao da je tokom Vučićeve posete Sarajevu razgovarano o rešenju graničnih pitanja i da postoji pozitivno raspoloženje da se ta tema uspešno reši u kratkom periodu.\n"Idemo kao trgovinskoj razmeni od dve milijarde evra", ocenio je Zvizdić i saglasio se da je potrebno ukinuti carinske barijere.\nU delegaciji Srbije su ministar trgovine, turizma i telekomunikacija Rasim LJajić i ministar građevinarstva, saobraćaja i infrastrukture Zorana Mihajlović.\nVučić se juče sastao sa članovima Predsedništva BiH, a posetio je i Istočno Sarajevo, gde je razgovarao sa rukovodstvom ovog grada i načelnicima gradskih opština.\nOvo je prva poseta predsednika Srbije BiH nakon šest godina i prvi Vučićev dolazak u Sarajevo u predsedničkom svojstvu.\nTagovi: BiH , Aleksandar Vučić , sarajevo\nJuce bio u poseti a danas vec svoju misiju ocenio kao uspesnu!Neverovatno prepotentno.\nOvaj stalno zamjenjuje teze i istinu\nReče osoba koja je od Srbije napravila bauk i osramotila nas pred cijelim svijetom i komšijama.\nVucic je dokazao da zeli saradnju,i da zeli da saradjuje kako bi se problemi resili uspesno.


U regionu je donirano više od 70 miliona EUR za borbu protiv COVID-19, ali solidarno nastavljamo dalje | Giving Balkans\nPrema podacima naših istraživanja, kompanije, građani i neprofitne organizacije na Zapadnom Balkanu su od 16. marta prošle do 31. marta ove godine donirali 70.253.602 EUR za borbu protiv posledica COVID-19.\nDetaljnije informacije o tome koliko, kome i za šta smo donirali pronađite u našim infograficima, a u današnjem nedeljnom pregledu vesti o davanjima čitajte najnovije priče o davanjima za borbu protiv COVID-19 u našem regionu.\nU Novom Pazaru pre nekoliko dana je započela humanitarna akcija Sandžak za Bosnu, koju je pokrenula neformalna grupa građana radi pružanja pomoći i ublažavnja posledica pandemije korona virusa u Bosni i Hercegovini.\nNa više mesta u Novom Pazaru su već postavljeni štandovi na kojima se prikupljaju sredstva za kupovinu medcinske opreme koja će, uz saradnju sa organizacijom Dobro.ba, biti upućena u Goražde, Sarajevo i druge gradove BiH pogođene pandemijom.\nOrganizatori ove akcije ističu da je, bez obzira koliko se sredstava prikupi, značajna poruka i spremnost ovdašnjih ljudi da uzvrate na pomoć koju je Bosna i Hercegovina prošle godine poslala Novom Pazaru i Sandžaku kada je bila slična situacija.\nVeć su prikupljena određena sredstva, pa će prva pomoć u vidu medicinske opreme uskoro biti upućena u Goražde.\nKonkurs je namenjen za lokalna udruženja građana, neformalne aktivističke grupe i medije u realizaciji projekata koji će pomoći zajednicama da iskažu građansku solidarnost tokom krize u Srbiji izazvane korona virusom.\nViše informacija pronađite na linku, a prijavni obrazac pronađite ovde. Svoje prijave pošaljite putem ovog linka.\nBesplatna vožnja penzionera na vakcinaciju\nNAXIS Taxi iz Beograda pokrenuo je 15. aprila zanimljivu akciju, u okviru koje će, u narednih mesec dana, besplatno prevoziti penzionere sa beogradske opštine Rakovica na vakcinaciju i vraćati ih na njihovu adresu.\nDovoljno je zakazati vožnju pozivom na 1984 i vozač će vas odvesti na vašu lokaciju za vakcinaciju i vratiti natrag.\nBolnica u Brezoviku dobila je na poklon ultrazvučni aparat vredan 23 000 evra.\nOvaj aparat su donirali firma Endemont i Vesko Đurović iz Sutomora u znak zahvalnosti zdravstvenim radnicima za brigu i požrtvovanost tokom lečenja dok su oni ili članovi njihovih porodica bili pacijenti u toj ustanovi.\nElektroprivreda Crne Gore donirala 15 hiljada EUR za bolnicu u Pljevljima\nElektroprivreda Crne Gore donirala je 15 hiljada EUR Opštoj bolnici u Pljevljima.\nOva donacija namenjena je za instalaciju sistema centralnog dovoda kiseonika za potrebe Covid bolnice, koji je od izuzetnog značaja za unapređenje lečenja pacijenata.\nKompanija Mozzart nastavlja da pruža podršku borbi protiv posledica COVID-19 kroz brojne akcije.\nHumanitarni Mozzart karavan pre nekoliko dana zaustavio se ispred Bolnice Gradiška, a medicinskim radnicima iz ove zdravstvene ustanove uručeni su paketi voća i prirodnih sokova.\nMozzart je, inače, prošle godine ovu bolnicu podržao vrednom novčanom donacijom za nabavku medicinskih monitora.\nUdruženju penzionera iz Prijedora donirano 10.000 maski\nGradonačelnik Prijedora, Dalibor Pavlović, je povodom 7. aprila, Svetskog dana zdravlja posetio gradsko Udruženje penzionera i uručio 10.000 zaštitnih maski namenjenih najugroženijim članovima koji nisu u mogućnosti da sebi kupe maske.\nPredsednik Udruženja penzionera grada Prijedora Slobodan Brdar istakao je da su penzioneri najosetiljivija i najugroženija kategorija društva kada je reč o pandemiji, dodavši da donacija znači mnogo i u moralnom smislu jer pokazuje da su penzioneri uvaženi i poštovani u svojoj lokalnoj zajednici.\nUkoliko i sami želite da svojim zajenicama pružite podršku u borbi protiv posledica COVID-19, podsećamo da je jedan od načina za to online donacija za neku od dobrotvornih akcija na platformi Donacije.rs.


RTV BIR - Četvrti put pred državnim ministrima Godišnji nacionalni program\nČetvrti put pred državnim ministrima Godišnji nacionalni program\nVijeće ministara Bosne i Hercegovine danas će, po četvrti put, raspravljati o Prijedlogu godišnjeg nacionalnog programa čije bi usvajanje trebalo u konačnici dovesti do aktivacije Akcijskoj plana za članstvo (MAP) u Sjevernoatlantskom savezu (NATO).\nTaj dokument koji je pripremila Komisija za NATO integracijski proces Bosne i Hercegovine tri puta je povlačen s dnevnog reda, a to su tražili ministri u Vijeću ministra iz Republike Srpske tvrdeći da se nisu stekli uvjeti za usvajanje tog plana.\nTakođer, pred ministrima je ponovo i Prijedlog odluke o utvrđivanju datuma početka rada Zavoda za izvršenje krivičnih sankcija, pritvora i drugih mjera BiH, a donošenje te odluke u decembru je prolongirano.\nNo, iz Ministarstva pravde BiH Feni je rečeno da oni očekuju da će ta kao i Odluka o zatvaranju Jedinice za provođenje projekta izgradnje državnog zatvora biti danas usvojene kako bi se moglo krenuti u daljnje aktivnosti za pokretanje državnog zatvora.\nUsvajanjem tih odluka prestali bi s radom upravni i nadzorni odbor, a precizirano je i da se imenuje rukovodstvo na rok od šest mjeseci, ali Ministarstvo pravde počet će kadrovsko popunjavanje tek po donošenju odluka.\nRanije je bilo predviđeno da zatvor bude otvoren 1. januara, ali novi datum početka rada te institucije bit će preciziran tek nakon što se usvoje ti neophodni dokumenti.\nMinistar pravde BiH Josip Grubeša ranije je kazao da je, okvirno gledajući, izgradnja zatvora koštala nešto manje od 40 miliona eura, s tim da su gotovo 11 miliona eura bila donatorska sredstva, a ostalo su kreditna sredstva i sredstva iz budžeta BiH.\nU zatvoru bi trebalo biti smješteno do maksimalno 600 pritvorenika i osuđenika, ukoliko bi u jednoj zatvorskoj jedinici bilo više od jedne osobe, a prema planu je u konačnici da će u toj instituciji raditi više od 270 osoba.\nNa dnevnom redu današnje sjednice Vijeća ministara BiH je i Nacrt zakona o elektronskoj identifikaciji i uslugama povjerenja za elektronske transakcije kojim se vrši usklađivanje bh. zakonodavstva iz te oblasti s novom Uredbom Evropske unije.\nKako je za Fenu potvrdio pomoćnik ministra komunikacija i prometa BiH Vlatko Drmić, Nacrt zakona regulira oblast elektroničkog potpisa, elektroničkog pečata, vremenskog žiga i usluge elektroničke preporučene dostave u pravnom prometu, kao i sisteme elektroničke identifikacije.\n- Također, njime se definiraju i uvjeti za međusobno priznavanje elektronske identifikacije drugih država sukladno propisima EU. Bez sigurne infrastrukture i jasne pravne postavke u ovoj oblasti, nezamislivo je očekivati pokretanje e-servisa za građane i biznis sektor u BiH - dodao je Drmić.\nNa dnevnom redu sjednice je i Informacija o stanju u oblasti migracija u Bosni i Hercegovini u vezi s povećanim prilivom migranata u BiH, kao i Informacija o stepenu realizacije reformskih mjera u vezi s pismom komesara za politiku susjedstva i pregovore o proširenju Johanesa Hahna.\nNATO greškom napao civile u Afganistanu\nViše iz kategorije: « Popodnevni program: Olimpijski duh se vratio u Sarajevo (AUDIO)\tPrijem povodom Nacionalnog dana Islamske Republike Iran »


Beograd: Presuda Simatoviću i Stanišiću od velikog značaja za Srbiju\nFranko Simatović u sudnici\nSrpski zvaničnici, u prvim reagovanjima na oslobađajuće presude koje su izrečene bivšim funkcionerima Službe državne bezbednosti - Jovici Stanišiću i Franku Simatoviću, pozdravljaju takav ishod suđenja.\nPremijer Ivica Dačić, u pisanom saopštenju, presudu je ocenio veoma značajnom za Srbiju.\n"Ovakva presuda je od velikog značaja za Srbiju. Vlada Srbije se zalagala i zalaže se za fer suđenja pred Haškim tribunalom, jer je to jedini način da se utvrdi istina o zločinima i steknu uslovi za pomirenje i obezbeđivanje trajnog mira i stabilnosti u regionu", naveo je premijer Srbije.\nPredsednik Nacionalnog saveta za saradnju s Haškim tribunalom Rasim Ljajić, izjavio je da je Savet u slučaju Simatovića i Stanišića, i tužilaštvu i odbrani dostavio sve što je traženo, i da je to rezultiralo oslobađajućom presudom. Uz napomenu da ne želi da komentariše presudu, Ljajić je rekao da je Savet i za tužilaštvo i za odbranu uradio sve što je od njih traženo.\nSrpsko Tužilaštvo za ratne zločine, istovremeno je najavilo da će od Haškog tribunala tražiti dokaze iz predmeta protiv Stanišića i Simatovića, jer su, kako navodi tužilac Vladimir Vukčević, mnogi zločini koji su pomenuti u tom slučaju, predmet predistražnih postupaka u Srbiji.\n"Trudimo da otkrijemo neposredne počinioce i nalogodavce", naveo je Vukčević.\nZa razliku od državnih zvaničnika, u nevladinim organizacijama koje se bave istraživanjem ratnih zločina i suočavanjem s prošlošću, veoma su iznenađeni izrečenim oslobađajućim presudama.\nPredsednica Fonda za humanitarno pravo Sandra Orlović, smatra da se time neće doneti ni istina ni pravda za žrtve zločina koji su se desili na prostoru Bosne i Hercegovine i Hrvatske.\n„Žrtve ratnih zločina zaista mogu da budu nezadovoljne i biće nezadovoljne dugo... Teško je sada videti šta može doneti satisfakciju nakon ovakve presude“, rekla je Orlović\nRegionalna koordinatorka procesa REKOM Nataša Kandić, izjavila je da je "zapanjena", dodavši da se presuda i obrazloženje koje je dato, ne slažu sa činjenicama za koje kaže da su bile očigledne.\nI predsednica Helsinškog odbora za ljudska prava Sonja Biserko, kaže da je veoma iznenađena takvom presudom.\n„Ova presuda dolazi kao iznenađenje za sve one koji su ozbiljno pratili sve što se dešavalo tokom rata u Hrvatskoj, a pogotovu u BiH. Vrlo je neobična ta izlazna strategija haškog Tribunala da u poslednjoj rundi oslobađa tako visoke odgovorne dužnosnike. Ispada da su Srbi u Bosni sami organizovali taj rat, da Srbija nije bila u ratu kao što je uvek i tvrdila, a pritom ima 400.000 veterana o kojima niko ne brine. Znači, to su apsolutno činjenice preko kojih je vrlo teško preći, zato što ko god je to malo bolje pratio, a naročito ko je pratio suđenja u Hagu, imao je uvid u to šta se dešavalo. U svojoj završnici, haški Tribunal apsolutno nije održao onaj svoj kurs sa kojom je počeo... Zašto ih je onda uopšte sve hapsio i zašto ih je odvodio u Hag, ako ih je sve oslobodio?“, kaže Biserko


Za pola godine neće biti penzija\nNaslovnica Sjeverni Sandžak Novi Pazar Za pola godine neće biti penzija\nSjeverni Sandžak – Novac za isplatu penzija ovim bi se tempom mogao istrošiti za pola godine, upozoravaju iz Radne grupe za reformu Penzijskog fonda Srbije.\nKada se uzme u obzir da Fond ima skoro dva miliona osiguranika i 1,6 miliona penzionera, jasno se može zaključiti koliki su gubici. Iz tog je razloga Radna grupa poslala Vladi ”pismo o namjerama” u kojem najavljuje korake kojima će se pozabaviti u narednom periodu.\n“I Evropska unija i MMF traže ‘dublju’ reformu, a ona nije partijsko već prvorazredno državno pitanje. A da penzije ne postanu socijalna kategorija, moguće je postići samo ako Fond dobije status investicionog i garancijskog fonda sa jasno definisanom imovinom”, objašnjava Slavenko Grgurević, predsjedavajući Radne grupe.\nPopis imovine kojom bi Fond mogao samostalno da raspolaže i tako zarađuje novac, umjesto da to u njegovo ime čini Vlada, samo je jedan od reformskih koraka. Radna grupa predložila je Vladi i da se konačno uvede disciplina u plaćanje doprinosa, jer su trenutno dugovi prebacili 233 milijarde dinara.\nMeđu zahtjevima je i da se pravo na novčanu naknadu za tuđu njegu i pomoć, kao i za tjelesno oštećenje, prebaci u sistem socijalne zaštite jer je samo u ime ovih naknada u 2010. Fond isplatio 15,5 milijardi dinara. A kao reformski korak predloženo je i izmeštanje obaveze finansiranja zdravstvene zaštite penzionera sa Fonda na budžet Republike.


Hocu.ba SHOW ME YOUR ART: Poziv za mlade umjetnike – Hocu.ba\nSHOW ME YOUR ART: Poziv za mlade umjetnike\nArt Kino Kriterion raspisuje konkurs za izlaganje u januaru 2016. godine u sklopu koncepta SHOW ME YOUR ART koji će svakog mjeseca promovirati mlade BIH umjetnike a i šire.\nPravo na učešće imaju svi mladi umjetnici koje se bave fotografijom, dizajnom, skulpturom, slikarstvom kao i digital art-om. Prednost će imati neafirmirani stvaraoci koji do sada nisu imali priliku da izlažu.\nTema prve izložbe je “Life-Death-Dream” a svi radovi koji uđu u uži izbor biti će izloženi u prostoru Art Kina u periodu od 17-og do 22-og januara 2016. godine.\nFotografiju rada uz krati opis slati u JPG formatu na adresu [email protected] sa naznakom Life-Death-Dream/KONKURS. U nazivu JPG fajla obavezno napisati: naziv rada, dimenziju i tehniku, kao i ime sudionika, kontakt adresu, kontakt telefon, godinu rođenja i podatke o djelu.\n« Plaćeno stažiranje u Svjetskoj Banci u Washingtonu, 2016\nProgram stipendija Stipendium Hungaricum za akademsku 2016/2017 »


24sata.info - Sarajevo: Edin Mulahasanović, Mr.sci, direktor Društva Fabrika duhana Sarajevo d.d. odbranio doktorsku disertaciju\nAutor S. K. 15. 04. 2012. • 16:04\nEdin Mulahasanović / 24sata.info\nSticanjem doktorske titule, Mulahasanović zaokružuje univerzitesko obrazovanje, čime i zvanično još jednom potvrđuje visoku stručnost poznavanja duhana, te tehnologije obrade duhana.\nEdin Mulahasanović rođen je 1964. godine u Sarajevu, gdje je završio i svoje obrazovanje: OŠ „Dositej Obradović “, III Gimnaziju, a zatim Poljoprivredno prehrambeni fakultet Univerziteta u Sarajevu. Diplomirao je 1987. godine na Odsjeku za preradu i kontrolu poljoprivredno-prehrambenih proizvoda, čime je stekao zvanje diplomiranog inženjera poljoprivrede. 09. januara 2009. odbranio je magistarski rad na temu „Kvalitet sirovine i pušačka svojstva cigareta domaće proizvodnje u odnosu na važeće propise EU“, čime je dobio laureat magistra.\nNakon završetka studija, 1988.godine zapošljava se u Fabrici duhana Sarajevo, najprije kao tehnolog / inženjer u tehnološkom procesu pripreme duhana, te kao glavni inženjer u Odjelu razvoja FDS-a.\nNakon toga, obavlja poslove rukovodioca Službe garancije kvaliteta, Izvršnog direktora Sektora za komercijalno-marketinške poslove, zamjenika direktora, a u aprilu 2008. imenovan je za Generalnog direktora Fabrike duhana Sarajevo.


Hoće li Asanž biti izbačen iz ambasade Ekvadora u Londonu? (video) - Sputnjik Srbija\n08:40 05.04.2019 (osveženo 09:44 05.04.2019) Preuzmite kraći link\nIako je Vikiliks objavio da će osnivač te organizacije Džulijan Asanž u narednih „nekoliko sati do nekoliko dana“ biti izbačen iz ambasade Ekvadora u Londonu, visoko pozicionirani zvaničnik Ekvadora tvrdi da nije doneta nikakva odluka o tom pitanju.\nU drugoj poruci, takođe na Tviteru, Vikiliks je naveo da je dobio i drugu potvrdu te informacije, prenosi AP.\nVisoko pozicionirani zvaničnik Ekvadora, koji je tražio da ostane anoniman, negirao je, međutim, tvrdnje Vikiliksa i poručio da nije doneta nikakva odluka o tome da se on izbaci iz ambasade u Londonu.\nMinistarstvo spoljnih poslova Ekvadora objavilo je saopštenje u kojem je navelo da „ne komentariše glasine, teorije ili pretpostavke koje nemaju dokumentovanu podršku“.\nMala grupa demonstranata i pristalica Asanža okupila se juče ispred ambasade u Londonu, u kojoj je on od avgusta 2012. godine.\nPredsednik Ekvadora Lenjin Moreno nedavno je rekao da je Asanž u više navrata prekršio uslove azila, koji je dobio u ambasadi te zemlje u Londonu.\nMoreno je rekao da Asanž nema pravo da „hakuje privatne naloge ili telefone“ i da ne može da se meša u politiku drugih zemalja, naročito onih koje imaju „prijateljske odnose“ sa Ekvadorom, preneo je Tanjug.\nAsanž je dobio azil u ambasadi Ekvadora u Londonu 2012. godine, a zatražio ga je kako bi izbegao da bude izručen Švedskoj, čije su vlasti želele da ga ispitaju u okviru istrage o navodnom seksualnom napadu.\nOd istrage se kasnije odustalo, ali Asanž strahuje da bi mogao da bude izručen SAD, gde je Vikiliks predmet istrage saveznih tužilaca zbog objavljivanja dokumenata američke vlade.


Održana konferencija "Deca i internet – pametno od početka" : Nadlanu.com\nOdržana konferencija "Deca i internet – pametno od početka"\nObjavljeno 16. maj 2019. / 13:00:17\nNa konferenciji "Deca i internet – pametno od početka", koju su otvorili Vesna Nedeljković, pomoćnica ministra prosvete, nauke i tehnološkog razvoja, Marija Vujanić, direktorka komunikacija i održivog razvoja Telenora i Severin Leonardi, zamenica direktorke UNICEF-au Srbiji, predstavljeni su rezultati projekta "Bezbedan internet za celu porodicu" koji su pokazali da je 50% učesnika (roditelja, vaspitača i učitelja) značajno napredovalo u nivou digitalnih znanja i veština.\n- Svesni značaja digitalne pismenosti, definisali smo je kao jednu od ključnih kompetencija u Zakonu o osnovama sistema obrazovanja i vaspitanja. Naša obaveza i naša misija je da omogućimo maksimalnu dobit digitalnih tehnologija za svako dete i učenika uz preveniranje svih rizika nebezbedne i nepravilne upotrebe. To je ujedno i jedan od izazova sa kojim smo se suočili tokom realizacije projekta - rekla je Vesna Nedeljković, pomoćnica ministra prosvete za predškolsko i osnovno obrazovanje i vaspitanje.\n- Danas, nakon završenog projekta 'Bezbedan internet za celu porodicu', imamo 100 hiljada roditelja i dve hiljade učitelja, nastavnika i vaspitača obučenih da pomognu deci da lakše prepoznaju i iskoriste sve prednosti interneta, ali i zaštite se od rizika sa kojima se susreću. Stvaranje digitalnih kompetencija među najmlađima je ključno ulaganje u budućnost Srbije, i za nas u Telenoru, građenje bezbednog internet okruženja i podrška digitalizaciji društva su oblasti kojima smo dugoročno posvećeni - kaže Marija Vujanić, direktorka komunikacija i održivog razvoja Telenora Srbije.\n#Digital2020: Nenad Zeljković - Vanredne okolnosti izazvane…\n- Istraživanje sprovedeno u okviru projekta 'Bezbedan internet za celu porodicu' pokazalo je da većina roditelja, vaspitača i učitelja nema dovoljno znanja i veština da decu usmere na korišćenje digitalnih tehnologija na konstruktivan način i kako da im pomogne da budu bezbedni na internetu. Ovaj projekat je dobar primer kako je moguće prevazići taj jaz. Кod roditelja, vaspitača i učitelja koji su prošli obuke unapređeno je znanje o bezbednom korišćenju interneta, kao i o merama zaštite dece od rizika na internetu. Da bismo osigurali da su prava svakog deteta zaštićena u digitalnom svetu - moramo da nastavimo da radimo zajedno - istakla je Severin Leonardi, zamenica direktorke UNICEF-a u Srbiji.\n- Prava deteta garantovana UN Кonvencijom o pravima deteta važe i u digitalnom svetu, kao i obaveze države i odraslih da omoguće deci da ostvare i uživaju svoja prava. Prvenstveno, to se odnosi na pravo deteta na zaštitu od nasilja i diskriminacije, zaštitu od štetnih i neprimerenih sadržaja, zaštitu privatnosti, ali i prava na slobodu izražavanja idostupnost informacija koje su značajne za dečji razvoj, pravo na kvalitetno obrazovanje, igru, slobodno vreme i kulturne aktivnosti. Projekat 'Bezbedan internet za celu porodicu' dao je doprinos zaštiti i ostvarivanju prava deteta kroz jačanje digitalnih kompetencija dece, roditelja, učitelja i vaspitača, razvoj saradnje i partnerstava svih relevantnih aktera i ukazujući na važnost ove teme u javnosti - poručio je Radovan Cicvarić, direktor Užičkog centra za prava deteta.\nProjekat "Bezbedan internet za celu porodicu" pokrenuli su UNICEF i Telenor, a sprovode ga Ministarstvo prosvete, nauke i tehnološkog razvoja i Užički centar za prava deteta. Cilj projekta je informisanje i pružanja podrške deci predškolskog i mlađeg školskog uzrasta dabezbedno i konstruktivno koriste digitalne uređaje i internet.\nDeca i internet pametno od početkakonferencijakonferencija “Deca i internet – pametno od početka”


DPS Mojkovac: Uplašena opozicija sanja pobjedu unaprijed svjesna svog poraz | Aktuelno\n''Mračno'' je epitet, kako su kazali, koji savršeno pristaje izdajničkoj Vladi, a po kojem će fašistička politika DF-a ostati upamćena u Crnoj Gori\nDPS u Mojkovcu godinama uspješno i ubjedljivo pobjeđuje zahvaljujući svojoj odgovornoj i strateškoj politici koju vodimo u interesu svih građana. DPS na ovim izborima nastupa zajedno sa tradicionalnim koalicionim partnerima tako da nam kompromis sa sadašnjom i budućom opozicijom nikad nije ni bio u opticaju. Uplašena opozicija željna isključivo vlasti unaprijed se ograđuje od nečega što im nikad niko nije ni ponudio, saopštili su iz Opštinskog odbora DPS Mojkovac.\n“Mračno” je epitet, kako su kazali, koji savršeno pristaje izdajničkoj Vladi, a po kojem će fašistička politika DF-a ostati upamćena u Crnoj Gori.\n”Partija na izdisaju, davno prevaziđenih ideja i ideologa obrušiće se poslije lokalnih izbora tako da će se efektom domina njen pad proširiti u cijeloj državi, pa će gospodin Delić političku utjehu morati potražiti na drugoj adresi ubrzo”, dodaju.\n”Od izbora do izbora kampanja Ašanina se zasniva na “vizijama” koje se zaustavljaju na razini njegovih narcisoidnih i osvetoljubivih interesa. Zašto se kitite tuđim perjem i rezultatima, zar jedan magistar za toliko godina političkog rada nije mogao da osmisli ništa originalno i svoje? O propalim investicijima govore iz Ujedinjene Crne Gore oni koji godinama sa ilegalnom koncesijom uništavaju korito rijeke Tare, seosku infrastrukturu i obavljaju sumnjive poslove sa građom i drvnim sortimentima. Ovakvo poslovanje bi nadležni organi – policija i tužilaštvo trebali pod hitno da ispitaju što ih pozivamo i da urade”, naveli su.\n”Ne želi DPS kompromis sa onima koji su godinama zahvaljujući našoj politici ostvarivali lične interese i podržavali nas dok smo im trebali, a sad se nalaze u privatnoj partiji Krivokapićevih mezimica opet vođeni samo ličnim interesima. Takvi Mojkovcu i njegovim građanima nijesu potrebni”, dodaju.\n”Demokrate u Mojkovcu se mogu opisati samo kao partija totalnog očaja sa kojim nastupa na ovim izborima bez logistike iz Podgorice, koju napuštaju njeni članovi neposredno pred izbore kao brod koji tone”, kazali su.\nŠta jedna ovakva haotična politička organizacija u Mojkovcu može ponuditi građanima jasno je – prazne priče i ništa više, smatraju oni.\n”Dok su se svih ovih godina opozicioni lideri u Mojkovcu bavili ličnim apetitima, vizijama, propalim snovima, osvetničkim porivima i nedostižnim ambicijima, DPS je radio vrijedno svakog dana na unaprijeđenju i razvoju Mojkovca. Svi projekti koje opozicija sada nudi građanima, mi smo već realizovali ili uveliko otpočeli i to je naš vjetar u leđima. Zato i nikad nijesmo ni razmišljali o kompromisu sa onima koji nam ne mogu parirati ni u jednom segmentu, a što ćemo potvrditi pobjedom 5. decembra”, zaključili su u saopštenju.


Foto: Tarkett / Promo\nOd ponedeljka, 16. marta, u srpskim sredinama na Kosovu i Metohiji, odnosno u mreži obrazovnih ustanova Srbije na KiM, biće obustavljena nastava zbog situacije sa korona virusom, izjavio je danas direktor Kancelarije za KiM Marko Đurić.\nOn je istakao da je Vlada Srbije takvu odluku donela imajući u vidu specifičnu situaciju na KiM i da, kako kaže, "zdravstveni sistem izvan srpskih sredina nije razvijen i pouzdan".\n- Imajući u vidu da ne možemo da se oslonimo na pouzdanost privremenih institucija samouprave u Prištini, imajući u vidu otežano snabdevanje izazvano taksama od 100 odsto na srpsku robu, kao i bezbednosne razloge, počev od ponedeljka, 16. marta u srpskim sredinama na KiM, u mreži obrazovnih ustanova Srbije na KiM, biće obustavljena nastava - rekao je Đurić za Tanjug.\nOn je istakao i da će zdravstvene ustanove Srbije na KiM biti otvorene za sve pacijente, bez obzira na nacionalnost, ukoliko se za tako nečim pojavi potreba.\n- Ovo je vreme da pokažemo solidarnost, slogu i da pružimo jedni drugima podršku, ohrabrenje i pomoć. Uveren sam u to da ćemo iz ovoga izaći snažno, odgovorno i na najbolji mogući način, čuvajući jedni druge - rekao je Đurić.\nOn je napomenuo da će sutra u toku dana, u školskim ustanovama na KiM biti održan javni čas, odnosno predavanje o higijenskim merama i načinima zaštite, koje treba preduzeti kako bismo zaštitili najmlađe, i sebe, od izloženosti obolevanju.\nNa Kosovu i Metohiji do sada nije registrovan nijedan slučaj zaraze korona virusom.\nU srpskim sredinama na Kosovu i Metohiji DVOJE novozaraženih, troje izlečenih


Stefan Milošević novi urednik portala Telegraf.rs\nStefan Milošević (30) imenovan je za novog glavnog i odgovornog urednika internet portala Telegraf.rs, saopštio je danas taj portal.\nMilošević je 1. januara na toj poziciji zamenio dosadašnjeg glavnog i odgovornog urednika Aleksandra Jovanovića (49), koji je preuzeo funkciju kreativnog direktora produkcije portala Telegraf.rs.\nSlobodan Pikula (43) je 1. januara 2018. godine preuzeo funkciju direktora Telegraf televizije.\nRedakcije portala Telegraf.rs i Telegraf televizije krajem novembra 2017. useljene su u novu modernu zgradu na istoj adresi, Savski nasip 7 u Beogradu.\nU okviru novog poslovnog prostora nalaziće se i najsavremeniji televizijski studio, navodi se u saopštenju.\n← Kakva će biti medijska strategija koju nisu pravili novinari\nPink: Sporazumni način saradnje →


ZAKON O RAČUNOVODSTVU I REVIZIJI REPUBLIKE SRPSKE: Rok za predaju finansijskih izvještaja 29. februar 2016. godine. Novčane kazne za pravna lica kreću od 3.000 do 15.000 KM\nRok za predaju finansijskih izvještaja Agenciji za posredničke, informatičke i finansijske usluge (APIF) ističe 29. februara, a privrednici koji ne ispune tu zakonsku obavezu suočiće se sa novčanom kaznom.\nNovi Zakon o računovodstvu i reviziji Republike Srpske ("Sl. glasnik RS", br. 94/2015 - dalje: Zakon), obavezao je sve privredne subjekte da finansijske izvještaje za prethodnu godinu predaju najkasnije do kraja februara. Nepoštivanje zakonskih odredaba povlači sa sobom kaznene odredbe, a za njihovo sprovođenje nadležna je Poreska uprava RS.\nĆetkovićeva je rekla da je novi Zakon dobar jer većina privrednih subjekata do sada nije poštovala rokove, pa je najveći broj izvještaja o poslovanju kasno stizao na njihovu adresu.\nIzvor: Vebsajt Glas Srpske, Željka Kokot, 24.02.2016.


Novi Epson štampači sa Ink Tank System tehnologijom – Personal magazin\nRevolucija u štampi se nastavlja sa unapređenim kolor modelima za opštu upotrebu i novim, monohromatskim modelima za kancelarijska okruženja Kompanija Epson, globalni lider u inovacijama i proizvodnji uređaja za prikaz…\nRevolucija u štampi se nastavlja sa unapređenim kolor modelima za opštu upotrebu i novim, monohromatskim modelima za kancelarijska okruženja\nKompanija Epson, globalni lider u inovacijama i proizvodnji uređaja za prikaz slike, predstavila je nove modele štampača koji koriste sistem rezervoara za mastila (engl. Ink Tank System) velikog kapaciteta na specijalizovanom partnerskom seminaru u Beogradu. Prvi modeli iz L serije koji koriste ovu tehnologiju pojavili su se na srpskom tržištu prošle godine, da bi sada ova serija bila dopunjena unapređenim multifunkcijskim modelima sa podrškom za Wi-Fi, mobilno štampanje i ADF funckionalnošću. Takođe su predstavljeni monohromatski štampači iz WorkForce M serije koji su namenjeni poslovnim korisnicima koji žele da smanje troškove štampe, uz dosledan kvalitet koji Epson nudi\nNakon prezentacije, demonstracija na licu mesta pokazala je prednosti koje Ink Tank System štampači nose sa sobom. Izloženi modeli bili su L355 i L550 za opštu primenu, WorkForce M105 za kancelarijska okruženja i foto štampač L800 koji je korišćen za štampanje fotografija visokog kvaliteta.\nModel L355 je bežični, multifunkcijski kolor štampač sa integisanim sistemom rezervoara za mastila, koji poseduje Wi-Fi konektivnost i podršku za mobilno štampanje. Model L550 pored svega ovoga može slati faks, a takođe poseduje ADF funkcionalnost, LCD ekran i Ethernet konektivnost. Oba štampača dolaze sa dve dodatne bočice crnog mastila zapremine 70ml, sa kojima u startu možete odštampati do 12,000 crno-belih strana i 6,500 strana u boji, te cena mastila po odštampanoj strani iznosi svega 0,0043€ ili 2,19€. za ceo tabak (500 papira).\nModel WorkForce M105 je monohromatski štampač sa integisanim sistemom rezervoara za mastila sa mrežnom podrškom, kao i podrškom za Wi-Fi i mobilno štampanje. Idealan je za manja poslovna okruženja koja nastoje da smanje troškove štampe i povećaju produktivnost. Svi modeli iz WorkForce M serije dolaze sa dve bočice crnog mastila – jednom početnom i jednom standardnom, zapremine 140ml – koje zajendo nude obim štampe od 11,000 stranica, te cena mastila po odštampanoj strani iznosi svega 0,0023€ ili 1,18€. za ceo tabak (500 papira) .\n“Epson je jedini proizvođač na svetu koji zahvaljujući Micro Piezo tehnologiji (koja ove godine obeležava 20 godina postojanja) krajnjem korisniku može ponuditi najnižu cenu po odštampanom dokumentu i fotografiji”, izjavio je Renato Vinćenti, marketing menadžer za razvoj u kompaniji Epson. “Današnjem korisniku je veoma važna isplativost prilikom dugoročnog korišćenja uređaja, a ne samo cena hardvera. Mastilo, radni vek i štednja energije su faktori koji postaju najvažnije stavke pri kupovini”, dodaje g-din Vinćenti.\nNovi Epson štampači sa Ink Tank System tehnologijom was last modified: May 16th, 2013 by Redakcija\nEpsonEpson štampačiInk Tank SystemL355L550\nThe Huffington Post dobija i nemačko izdanje


Izvršni direktor Luke Kotor AD Vlado Vukasović smijenjen je na današnjoj sjednici Odbora direktora te kompanije, a za vršioca dužnosti direktora izabran je diplomirani pravnik Milko Krvavac, saopšteno je iz ove kompanije.\nFoto: Boka news/Ivka Janković\n” Uprkos pritisku putem medija kojim je u poslednjih nekoliko dana Vukasović sa svojim najbližim saradnicima pokusao da izvrši na članove Odbora direktora Luke Kotor AD Kotor, on je danas na ponovljenoj 5. sjednici smijenjen. Kuriozitet je da su pojedini članov odbora tek danas imali priliku da se prvi put vide sa Vukasovićem, s obzirom na to da se pojavio na ovoj sjednici, za razliku od svih prethodnih na koje je uredno pozivan”, istaknuto je u saopštenju Luke Kotor.\nSva tri predstavnika u Odboru direktora, koji predstavljaju većinskog vlasnika – opštinu Kotor, glasali su za njegovo razrješenje.\n” Prvenstveni razlog za razrješenje je odbijanje Vukasovića da potpiše ponuđen ugovor o radu bez prava na otpremninu u slučaju njegovog razrješenja prije isteka mandata koji mu je ponudio Odbor direktora. Umjesto da se zahvali i odustane od funkcije, jer mu ponuđeni uslovi ne odgovaraju, Vukasović je samoinicijativno nastavio da dolazi na posao, potpisuje sam sebi platu i čak smatra da su mu prava ugrožena i zove inspekciju rada da ga zaštiti, nijednog trenutka ne razmišljajući da li u ovakvim njegovim radnjama ima elemenata zloupotrebe položaja”, navode iz Luke Kotor.\nZa vršioca dužnosti izvršnog direktora izabran je Milko Krvavac, diplomirani pravnik sa višegodišnjim radnim iskustvom na rukovodnim funkcijama u privrednim društvima.\n” Jedan od zaključaka koji je Upravni odbor jednoglasno donio na današnjoj sjednici je obavezujući za Vukasovića, da u ovom periodu tehničke promjene i upisa novog direktora u Centralni registar privrednih subjekata dostavi Odboru direktora kompletan izvještaj o svim manipulacijama, malverzacijama i šteti koju je pronašao istražujući rad prethodnog izvršnog direktora i Upravnog odbora, a o čemu je obavjestio aktuelni Odbor direktora pet sati nakon što je odbor uputio poziv za sjednicu povodom njegovog razrješenja”, kazali su iz Luke Kotor.\nOdbor direktora će povodom tog izvještaja preduzeti sve radnje iz svoje nadležnosti.\n” Sa zaključkom Odbora direktora upoznat je Vukasović neposredno prije što je napustio sjednicu na kojoj je razriješen. Obećao je punu informaciju”, navedeno je u saopštenju.\nNakon današnjih odluka, kako su dodali, skinuta je višemjesečna blokada rada Odbora direktora.\nLuka KotorMilko KrvavacVlado Vukasović\nDirektor Luke Kotor: Ljudske sudbine zaposlenih su mi važnije od funkcije\n23/02/2021 • 13:04\nMedojević: Zapitajmo se koliko imamo siromašnih, situacija je alarmantna\nU Pljevljima pad nataliteta: Umrlih tri puta više nego rođenih\n17/10/2021 • 08:08\n17/10/2021 • 08:00\n17/10/2021 • 07:57\n(VIDEO) PREPIRKA ABAZOVIĆA I JELENE MARKOVIĆ: ”Zašto i na učesnike prajda nije bačen suzavac kao na Cetinju?”


Politika - datum: 2018-01-23 ODLUKA DIK-A O PREDSJEDNIČKIM IZBORIMA\nKandidatura za predsjednika Crne Gore mora biti podržana sa najmanje 7.993 potpisa birača, a birač može podržati samo jednog kandidata, objavila je Državna izborna komisija\nKako se navodi u saopštenju, na jučerašnjoj sjednici DIK-a donijeta je odluka o potrebnom broju potpisa birača za podršku kandidatu za predsjednika države na izborima koji će biti održani 15. aprila.\n– Utvrđeno je da su potrebna najmanje 7.993 potpisa podrške kandidatu za predsjednika – saopšteno je iz DIK-a.\nBirač potpisom može podržati samo jednog kandidata. Komisija je utvrdila i kalendar za sprovođenje izbornih radnji za izbor predsjednika Crne Gore. Odluka o potrebnom broju potpisa i kalendar za sprovođenje izbornih radnji dostupni su na internet stranici DIK-a.\nTakođe, juče je objavljeno i da je Savjet Agencije za elektronske medije usvojio predlog pravilnika o pravima i obavezama emitera tokom kampanje za predsjedničke izbore.\n– Predlogom pravilnika se bliže uređuju uslovi za realizaciju prava i obaveza emitera u toku kampanje za izbore za predsjednika Crne Gore, a u cilju obezbjeđivanja istinitog, blagovremenog i nepristrasnog informisanja građana o svim fazama postupka i različitim stavovima tokom izborne kampanje, pod ravnopravnim uslovima za sve učesnike u izbornoj kampanji – naveli su iz Agencije.


Kapacitet podzemnog skladišta gasa u Banatskom Dvoru biće proširen\nKapacitet podzemnog skladišta gasa u Banatskom Dvoru biće proširen i u njega će moći da stane 750 miliona kubika gasa, rekao je generalni direktor „Srbijagasa“ Dušan Bajatović.\nRadovi na proširenju skladišta trebalo bi da počnu krajem drugog kvartala naredne godine, a vrednost projekta je oko 70 miliona dolara. Reč je o zajedničkom projektu „Gasproma“ i „Srbijagasa“, gde ruski partner ima 51 odsto vlasništva, a srpska strana 49 odsto.\nOsim povećanja ukupnog kapaciteta skladišta, očekuje se i povećanje dnevnog kapaciteta sa sadašnjih pet miliona kubika na maksimalno deset, a po Bajatovićevim rečima, to praktično znači da sada u slučaju restrikcija ili prekida isporuka gasa tog energenta na zalihama ima za 85 dana.\n– Proširenje skladišta ne treba posmatrati samo s aspekta restrikcija jer će se na taj način uštedeti na transportu, uslovi kupovine biće bolji, gas će biti jeftiniji, a biće veća konkurentnost i optimizacija troškova – objašnjava Bajatović.\nTagovi"Gasprom" "Srbijagas" Dušan Bajatović Kapacitet podzemnog skladišta gasa u Banatskom Dvoru\nGradonačelnik Čedomir Janjić najavio nove investicije u Zrenjaninu\nKONKURSI: U ponudi poslovi u Zrenjaninu, ali i u Sloveniji